Αποστόλης Μπαρμπαγιάννης - Τσολιάς Εν Δε Τσόλια Μπαντ! «Καθαρή εξόδιος»
2019-01-25 21:30 (Europe/Moscow) | Φθιώτιδας
Special guest: ΕΛΕΥΘΕΡΙΑ ΠΑΤΣΗ

Ο Αποστόλης Μπαρμπαγιάννης φοράει το σικ τσαρούχι του Τσολιά και οργώνει πόλεις και χωριά της Ελλάδας, της Ευρώπης και του κόσμου όλου αναζητώντας την χαμένη ελπίδα
και παρουσιάζει το αχρείων δράμα: «Καθαρή εξόδιοc».
Τσολιάς εν δε Τσόλια μπάντ!
Special guest: Ελευθερία Πάτση

Μια μουσικό-σατιρική παράσταση πολιτικού λόγου και σατιρικού τραγουδιού.
Μια αντιφασιστική παράσταση πικρού μήκους και ύφους.
Μια κοινωνιολογική παράσταση με Λατινογενείς προ-εκστάσεις.

Χορός ελεύθερος! Γουρνοπούλα στη σούβλα! Ποτά δυναμίτης!
Ελάτε με ό,τι φοράτε!

Θα σερβιριστούν: τα κακώς κείμενα μέσα από ένα επιθεωρησιακό αθυρόστομο κείμενο.
Θα ακουστούν: παλιές μουσικές με νέους στίχους που έτυχαν «επικαιροποίησης» για λόγους απ-ντέητ.
Θα προβληθούν: βίντεο με πολιτικούς μεσσίες και πολιτικές δυσφημίσεις με πρωταγωνιστή τον δημοσιογράφο-ΜΑΤ, Μπαλούρδο. «ΜΑΤ δηλαδή, όχι όπως λέμε σαγρέ ή γυαλιστερό, αστυνόμος ΜΑΤ».
Θα μοιραστούν: σφιχτές υψωμένες γροθιές.
Θα φαγωθούν: δακρυγόνα.

ΑΛΕΡΤ: Η παράσταση περιλαμβάνει αστεία σεξιστικά, ομοφοβικά, ξενοφοβικά, μικροβιοφοβικά (γιατί όχι;) και κυρίως αστεία για ό,τι την σπάει και για ό,τι βγάζουν σπυριά οι θιασώτες του ορθού πολιτικού λόγου.

«Καθαρή εξόδιοc»
Τσολιάς εν δε Τσόλια μπάντ!
Μια παράσταση λοξού πολιτικού λόγου!

ΣΥΝΤΕΛΕΣΤΕΣ:
Κείμενα – Στίχοι : Αποστόλης Μπαρμπαγιάννης

Μαζί του: «Δε Τσόλια Μπάντ» :
Kιθάρα – Γιώργος Τσουφαντάρης
Μπάσο – Νίκος Τσιμπινός
Τύμπανα – Αλέξανδρος Σταματίου
Πλήκτρα – Παύλος Βαλιανάτος

Special guest: Ελευθερία Πάτση

Video: Χρήστος Καρτέρης
Ηχοληψία video: Γιάννης Φωτιάδης
Φωτογραφίες: Γιώργος Καπλανίδης
Artwork: Κωνσταντίνος Γεωργαντάς

Management – Παραγωγή: PROSPERO, www.prospero.com.gr

Useful links:
FaceBook Page: Apostolis Barmpagiannis
Instagram: @apostolis_barmpagiannis
Twitter: @Apostolis Barmpagiannis official
Site: www.ellinofreneianet.gr

Τιμές εισιτηρίων:
Προπώληση 12€
Πόρτα 15€
Προπώληση – κρατήσεις θέσεων, τηλεφωνικά στο 2231051075

Ρίτα Αντωνοπούλου & Μανόλης Ανδρουλιδάκης: Αφιέρωμα στον Μάνο Ελευθερίου
2019-02-01 21:30
Η Ρίτα Αντωνοπούλου, μία από τις σημαντικότερες ερμηνεύτριες της νεότερης γενιάς, μαζί με τον εξαιρετικό συνθέτη και σολίστ Μανόλη Ανδρουλιδάκη, έναν από τους σημαντικότερους δεξιοτέχνες της κιθάρας στην Ελλάδα, παρουσιάζουν ένα μοναδικό αφιέρωμα στον ποιητή & στιχουργό ΜΑΝΟ ΕΛΕΥΘΕΡΙΟΥ. Μια συναυλία-γιορτή, μια συναυλία αφιερωμένη σε έναν άνθρωπο που σφράγισε με τα λόγια του το ελληνικό τραγούδι και την ποίηση. Τον άνθρωπο που με την παρουσία του, τη σκέψη του και τις λέξεις του σφράγισε τη πνευματική ζωή της Ελλάδας κυρίαρχα από τη Μεταπολίτευση κι έπειτα.
Ποιητής, συγγραφέας, διανοούμενος, αρθρογράφος, ραδιοφωνικός παραγωγός, ο Μάνος Ελευθερίου είναι μία από τις σταθερές μας στο νεότερο και σύγχρονο πολιτιστικό τοπίο της Ελλάδας.
Οι στίχοι του, τα λόγια του, τα ποιήματά του, όπως αυτά μελοποιήθηκαν από τους μεγαλύτερους συνθέτες μας (Θεοδωράκης, Ξαρχάκος, Σπανός, Κουγιουμτζής, Μικρούτσικος, Μούτσης, Μαρκόπουλος, Νικολόπουλος κ.ά.) και τραγουδήθηκαν από τις ωραιότερες φωνές (Μοσχολιού, Νταλάρας, Αλεξίου, Γαλάνη, Βιτάλη, Κούτρας, Θηβαίος κ.ά.), σημαδεψαν την ιστορία του ελληνικού τραγουδιού για περισσότερα από 50 χρόνια.
Τα «Παραπονεμένα λόγια», «Σ’αυτή τη γειτονιά», η «Ατέλειωτη εκδρομή» και ο «Άμλετ της Σελήνης», είναι μερικά μόνο από τα τραγούδια που θα ακουστούν σε αυτή την ιδιαίτερη βραδιά από τους σπουδαίους καλλιτέχνες Ρίτα Αντωνοπούλου και Μανόλη Ανδρουλιδάκη.
Για μία και μοναδική παράσταση-συνάντηση με όλους εμάς που εδώ και χρόνια συνταξιδεύουμε με όχημα τη μουσική που αγαπάμε.
Για να τραγουδήσουμε, να νιώσουμε, να μιλήσουμε όπως μόνο αυτή η μουσική, η ποίηση και οι στίχοι του Μάνου Ελευθερίου μπορούν να καταφέρουν. Τραγούδια παλιά και νέα, τραγούδια δοσμένα με αγάπη και αλήθεια.
Οργάνωση παραγωγής: Cricos

Τιμές εισιτηρίων:
Προπώληση 10€
Πόρτα 12€
Προπώληση – κρατήσεις θέσεων, τηλεφωνικά στο 2231051075

ΓΕΡΑΣΙΜΟΣ ΑΝΔΡΕΑΤΟΣ LIVE
2019-02-08 21:30
Ο Γεράσιμος Ανδρεάτος χρόνια τώρα, δίνει το δικό του μουσικό στίγμα που το χαρακτηρίζει η συνέπεια και ο σεβασμός στο κοινό του.
Μέσα από σημαντικές συνεργασίες και επιλεγμένες εμφανίσεις , ο αγαπημένος ερμηνευτής με την γνήσια λαϊκή φωνή υπηρετεί πιστά αυτό που αγαπά περισσότερο… το Λαϊκό Τραγούδι .

Ο Γεράσιμος Ανδρεάτος έχει χαρακτηριστεί ως μία από τις σημαντικότερες φωνές της νεότερης γενιάς του Λαϊκού τραγουδιού , με μία “γεμάτη” μουσική διαδρομή και με τραγούδια που αγαπήθηκαν με τρόπο διαχρονικό. Μια γνήσια λαϊκή φωνή που ξεχωρίζει για τις εξαιρετικές του ερμηνείες, με μια σημαντική καριέρα και μια μεγάλη προσωπική δισκογραφία στο χώρο της έντεχνης λαϊκής μουσικής
Στις επιλεγμένες εμφανίσεις του ανά την Ελλάδα, αφήνει το καλλιτεχνικό του αποτύπωμα και υπόσχεται σε αυτές τις μουσικές συναντήσεις με το κοινό του, έχοντας σύμμαχο τις πιο γνωστές ερμηνευτικές του στιγμές , να μας κάνει να ταξιδέψουμε σε έρωτες , φιλίες , τόπους και συναισθήματα ……
Ο Γεράσιμος Ανδρεάτος γνήσιος εκπρόσωπος της μεγάλης λαϊκής σχολής του λαϊκού μας τραγουδιού ξεχώρισε έως σήμερα για τις συνεργασίες του με σημαντικούς συνθέτες όπως ο Βαγγέλης Κορακάκης, ο Δημήτρης Παπαδημητρίου, ο Χρήστος Νικολόπουλος, ο Άκης Πάνου, ο Παντελής Θαλασσινός και άλλοι.
Σημαντική στιγμή στην καριέρα του η εμφάνιση του στο Καλλιμάρμαρο με το έργο του Παναγή Μπαρμπατη “Ωδή στον Μίκη Θεοδωράκη”, μία συνεργασία που συνεχίζεται μέχρι και τώρα.

Αυτόν τον χειμώνα συναντάμε τον Γεράσιμο Ανδρεάτο στη Μουσική Σκηνή Petrogazi , μαζί με τους Χρήστο Παπαδόπουλο, Πάυλο Χαικάλη , Τάνια Τρύπη , Γρηγόρη Μπιθικώτση και Θάνο Κοντογιώργη μας μεταφέρουν με επιτυχία σε μια άλλη εποχή μέσα από τραγούδια που αγαπήσαμε και άφησαν το δικό τους μουσικό στίγμα μέσω της μουσικό θεατρικής παράστασης “Το Μπαρακι του Μαριου “

Το νέο του τραγούδι « Άσ’ το Να Πάει» σε μουσική Χρήστου Παπαδόπουλου και στίχους Κωσταντίνου Στρατή μόλις κυκλοφόρησε από το Ogdoo music group , σημειώνοντας ήδη μεγάλη επιτυχία και είναι ο προπομπός της νέας δισκογραφικής του δουλειάς με τίτλο “ΑΛΛΑΓΗ ΕΠΟΧΗΣ“.
To τραγούδι αυτό είναι μία ιδιαίτερη λαϊκή μπαλάντα που ο Γεράσιμος Ανδρεάτος απογειώνει με την ρωμαλέα και εκφραστική ερμηνεία του!
Τριάντα χρόνια τώρα, ο αγαπημένος ερμηνευτής των μεγάλων επιτυχιών δεν σταματά να μας εκπλήσσει γιατί…. Όσο η Ελλάδα ονειρεύεται θα σιγοτραγουδά τραγούδια μαζί με την φωνή του Γεράσιμου!

Τιμές εισιτηρίων:
Προπώληση 12€
Πόρτα 14€
Προπώληση – Κρατήσεις τηλεφωνικά στο 2231051075

For privacy reasons YouTube needs your permission to be loaded.I Accept

Παράσταση Καραγκιόζη - Είσοδος ελεύθερη
2019-02-10 12:30
Παράσταση Καραγκιόζη και μαριονέτας δρόμου από το Θέατρο Σκιών και Μαριονέτας «Κοσμά Παναγιώκα»
Κυριακή στις 12.30 το μεσημέρι. Είσοδος ελεύθερη.

To Rock Σχήμα της Πολιτιστικής Ομάδας της ΕΛΜΕ Φθιώτιδας LIVE
2019-03-02 21:00
Το ΔΣ της ΕΛΜΕ Φθιώτιδας και το Τμήμα του Μουσικού Σχήματος (Rock Σχήμα) της Πολιτιστικής Ομάδας διοργανώνουν μουσική βραδιά για τον ερχομό του νέου χρόνου.

Παίζουν: Άρης Μπουσιόπουλος, Κώστας Λούβαρης, Σπύρος Ρούσκας, Θανάσης Κυρκόπουλος, Χάρης Ηλιάδης
«ΕΛΜΕ και Σχήμα Μουσικό
Καλή Χρονιά σας εύχονται
στη Χώρα στα Λελέικα
θερμά σας υποδέχονται
12 Γενάρη στις εννιά
παίζουμε ροκ μελωδικό
το Δυο Χιλιάδες Δεκαεννιά
να έρθει πιο γλυκό»
Είσοδος ελεύθερη – Κρατήσεις τηλεφωνικά στο 2231051075

Ερωφίλη - Βασίλης Γισδάκης: «Σε τυλίγω μ' ένα χάδι…» - ΑΝΑΒΑΛΛΕΤΑΙ
2019-03-23 21:30
Η προγραμματισμένη για το Σάββατο 23 Μαρτίου 2019 συναυλία, αναβάλλεται. Σύντομα θα ανακοινωθεί νέα ημερομηνία

Οι δύο σύγχρονοι και ταυτόχρονα καταξιωμένοι ερμηνευτές , ενώνουν τις φωνές τους για να παρουσιάσουν ένα πρόγραμμα με όσα έχουν αγαπήσει όλα αυτά τα χρόνια , αλλά και όσα τους ενώνουν.
Μπλεγμένα όμορφα, παλιά και καινούργια τραγούδια, μνήμες αλλά και καινούργιες εικόνες σ αυτή την παράσταση μας «τυλίγουν» ζεστά με ιστορίες που αξίζει να μείνουν στην καρδιά μας …

Η Ερωφίλη, με την αξιόλογη παρουσία της όλα αυτά τα χρόνια στο καλό ελληνικό τραγούδι, τόσο μέσα από την προσωπική της δισκογραφία όσο και με το αγαπημένο στο κοινό «Τρίφωνο» και ο Βασίλης Γισδάκης που έχει καταξιωθεί ως ένας από τους πιο σημαντικούς ερμηνευτές του σύγχρονου ελληνικού τραγουδιού ξεκινώντας ως ο τελευταίος ερμηνευτής-συνεργάτης του Μάνου Χατζιδάκι και έχει χαράξει μια ουσιαστική πορεία με πολλές κι αξιόλογες συνεργασίες, θα μας παρουσιάσουν τραγούδια από τον Μάνο Χατζιδάκι , τον Μίκη Θεοδωράκη, τον Σταύρο Ξαρχάκο Σ.Κραουνάκη, Θ. Μικρούτσικο ως και νεώτερους τραγουδοποιούς . Σε ποίηση Ν.Γκάτσου, Οδ. Ελύτη, Μ. Ελευθερίου, Λ. Νικολακοπούλου κ.α. καθώς επίσης και τραγούδια από την πρόσφατη δισκογραφική τους συνεργασία με τον νέο συνθέτη Δαμιανό Πάντα.
Άλλοτε χαμηλόφωνα, άλλοτε δυναμικά, μας παρουσιάζουν και μας παρασύρουν στη μαγεία που δίνει η ερμηνεία των στίχων, απλά και αληθινά με δύο σπουδαίους μουσικούς συνοδοιπόρους, το συνθέτη Κώστα Γιαννάκη στο πιάνο και το σολίστα Βασίλη Ραψανιώτη στο βιολί .

Τιμές εισιτηρίων:
Προπώληση 12€
Πόρτα 15€

Προπώληση – Κρατήσεις τηλεφωνικά στο 2231051075

For privacy reasons YouTube needs your permission to be loaded.I Accept

Ντο Δίεση live - «Δεν φοβάμαι το αύριο»
2019-03-30 21:30
Οι «Ντο Δίεση» το μουσικό συγκρότημα του οποίου ερμηνεύτρια είναι η Πένυ Ραμαντάνη (υπήρξε ερμηνεύτρια του συγκροτήματος Όναρ για 17 χρόνια), παρουσιάζουν την παράσταση η οποία έχει τον τίτλο του επερχόμενου άλμπουμ τους «Δεν φοβάμαι το αύριο».
Στο ταξίδι των τραγουδιών τους, περνούν κι από τραγούδια αγαπημένα της ελληνικής έντεχνης και ροκ σκηνής, τραγούδια της Πένυς από την πρωτύτερη δισκογραφία της κι άλλα βγαλμένα από τις ρίζες και τις μνήμες μας.
Παρέα με τις κιθάρες, το ακορντεόν, το βιολί, το μπάσο, τα κρουστά, τους πειραματισμούς στους ήχους, την ζεστή, άμεση φωνή και παρουσία της Πένυς, την μοναδική ενέργεια και πάθος του Δημήτρη Νίτη, οι Ντο Δίεση δημιουργούν την ατμόσφαιρα για συναισθήματα, παρέα, ένωση που είναι και η αξία της μουσικής, με εργαλεία τα τραγούδια και τον ήχο τους.
Την ομάδα συμπληρώνουν οι εξαιρετικοί Μιχάλης Κεχαγιάς (μπάσο, πλήκτρα, φωνητικά) και Ελεονόρα Μανόνα (πιάνο, πλήκτρα, ακορντεόν, βιολί, φωνητικά), μουσικοί με την δική τους ξεχωριστή και σημαντική πορεία στην ελληνική μουσική σκηνή.

Τιμές εισιτηρίων:
Προπώληση 7€
Πόρτα 10€
Προπώληση – Κρατήσεις τηλεφωνικά στο 2231051075

For privacy reasons YouTube needs your permission to be loaded.I Accept

Κίτρινα Ποδήλατα - Live «με δυο κιθάρες...» - ΑΝΑΒΑΛΛΕΤΑΙ
2019-04-12 21:30
Αναβάλλεται η σημερινή συναυλία λόγω απρόοπτων τεχνικών προβλημάτων – Σύντομα θα ανακοινωθεί νέα ημερομηνία διεξαγωγής της

Το αγαπημένο ροκ συγκρότημα, επισκέπτεται τη «Χώρα» στο πλαίσιο της επικοινωνίας του εναλλακτικού τους album Vol.1 : “Κίτρινα Ποδήλατα the acoustic project”, προσθέτοντας έναν ακόμη
ιδιαίτερο και πολύ αγαπημένο σταθμό στην πετυχημένη ακουστική τους περιοδεία «με δυο κιθάρες…»
Οι δύο δημιουργοί, Αλέξανδρος και Γιώργος Παντελιάς, «μεταφράζουν» μουσικά τις μελωδίες και τα δυνατά μηνύματα των τραγουδιών τους σε έναν αμιγώς ακουστικό καθαριστικό ήχο και καλούν όλους μας, σε μια μοναδική ξεχωριστή συναυλία αποδεικνύοντας πως η εσωτερική δύναμη και το νόημα των τραγουδιών μπορεί να αποκτήσει ιδιαίτερη αξία πάνω στις χορδές από δυο κιθάρες…!
Το βράδυ της Παρασκευή 12 Απριλίου, «με δυο κιθάρες…», τα ΚΙΤΡΙΝΑ ΠΟΔΗΛΑΤΑ στοιχηματίζουν να μας ξεσηκώσουν, με δυναμισμό που πηγάζει απ’ την ψυχή, με ρυθμό που δυναμώνει στα χέρια που ενώνονται και αρμονίες που «ανοίγουν» στις φωνές της παρέας που ακούγονται σαν μία…

Τιμές εισιτηρίων:
Προπώληση 10€
Πόρτα 12€
Προπώληση – Κρατήσεις τηλεφωνικά στο 2231051075

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

ΑΝΑΒΑΛΛΕΤΑΙ - Συναυλία: Ελένη Βιτάλη και οι Τζουμ
2019-06-21 21:30
Λόγω τεχνικών προβλημάτων που προέκυψαν στο χώρο εξαιτίας της βροχόπτωσης των τελευταίων ημερών, το Φεστιβάλ με δική του ευθύνη αναβάλλει την αποψινή παράσταση της Ελένης Βιτάλη και σύντομα θα ανακοινωθεί νέα ημερομηνία. Σας ζητάμε συγνώμη για την αναστάτωση και ανανεώνουμε το ραντεβού μας στο άμεσο διάστημα.
Επιστροφή χρημάτων γίνεται με την επίδειξη του εισιτηρίου στα Γραφεία του Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Το 13ο Φεστιβάλ Οίτης συνεχίζει κανονικά το πρόγραμμα του

«Η ΒΕΓΓΕΡΑ ΤΗΣ ΕΛΕΝΗΣ»
Πρόκειται για μια παράσταση – πρόταση, που η Ελένη Βιτάλη και οι εξαιρετικοί συνεργάτες της δημιούργησαν με πολύ μεράκι, ταλέντο και φαντασία.
Ο ενθουσιασμός και οι εκδηλώσεις αγάπης στις soldout παραστάσεις στην Αθήνα, προκαλούν για τη συνέχεια.
Πρωταγωνίστρια και οικοδεσπότης η εκπληκτική Ελένη Βιτάλη.
Έχει επιλέξει να τραγουδήσει μερικές από τις μεγαλύτερες δισκογραφικές της επιτυχίες αλλά και πολλά εξαιρετικά τραγούδια αγαπημένων της καλλιτεχνών και δημιουργών (Τόκας, Μητροπάνος, Μάλαμας, Περίδης, Παπάζογλου, Ρασούλης, Σούκας, Καζαντζίδης, Παπαιωάνου κλπ).
Όλα τα παραπάνω, τα ενώνει μια λεπτή γραμμή αισιόδοξης, εφηβικής και ανοιχτόκαρδης ματιάς της Ελένης Βιτάλη και του Νίκου Ξύδη, που έχουν επιμεληθεί του προγράμματος.
Ισχυρή πρόθεσή τους, θεατές και καλλιτέχνες να γίνουν μια παρέα, μια οικογένεια και να περάσουν αξέχαστα.
Οι εκπληκτικές ερμηνείες της Ελένης, με τα πολλά πρόσωπα και τις διαφορετικές φόρμες, οι πρωτότυπες και υψηλής αισθητικής ενορχηστρώσεις του Νίκου Ξύδη και των Τζουμ και η εξαιρετική παρουσία της Βιολέτας Ίκαρη, αποτελούν την αναγκαία βάση για να χαρακτηρίσουμε την «Βεγγέρα της Ελένης» μια από τις καλύτερες παραστάσεις των τελευταίων ετών.
Την εικόνα συμπληρώνει ο απολαυστικός στο κλαρίνο, μεγάλος μας σολίστας, Μάνος Αχαλινωτόπουλος.

Οι ΤΖΟΥΜ είναι:
Ρήγας Βοργιάς: ηλεκτρικό μπάσο, τρομπέτα
Νίκος Ξύδης: ηλεκτρική/ακουστική κιθάρα, λαούτο
Νατάσα Παυλάτου: κρουστά
Νίκος Σαμαράς: μπουζούκι, σάζι, τζουράς, τρομπέτα
Δημήτρης Σίντος: πιάνο, λαούτο
Θάνος Τσελεμπής: τύμπανα, σαντούρι
Και…
ο Μάνος Αχαλινωτόπουλος: κλαρίνο, νέι, καβάλ, φλογέρα.
Τους ΤΖΟΥΜ έστησε και συντονίζει, ο Νίκος Ξύδης.
Επιμέλεια προγράμματος: Ελένη Βιτάλη, Νίκος Ξύδης
Λίγα λόγια για την παράσταση απ’ την ίδια την Ελένη…
“Από καιρό, κάθε φορά που συναντιόμαστε, η ανάγκη μου είναι να φτιάχναμε
εσείς κι εγώ, μια βεγγέρα όπως τα παλιά χρόνια, που ένας από εμάς,
το πιο πειραχτήρι της παρέας, έβρισκε κάποιο λόγο να μας συγκεντρώνει
να αρχίσουμε το τραγούδι κι ερχόταν και το κρασάκι και φτάναμε μέχρι το πρωί
και γινόταν το σπίτι ένα αιρετικό πάλκο, ένα αναψυκτήριο κι ο καθένας έβαζε
το χεράκι του σε μια γιορτή που θέλαμε να μην τελειώσει.
Έτσι κι εγώ, φέτος, φώναξα τους ΤΖΟΥΜ για τα όργανα, το Νίκο Ξύδη
να μας οργανώσει και τη Βιολέτα Ίκαρη συντροφιά στο τραγούδι.
Σας περιμένω στη γιορτινή παρέα μας.
Με το καλό να ανταμώσουμε”.
Ε.Β.

Τιμές εισιτηρίων:
Προπώληση: 12€
Πόρτα: 15€
Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Συναυλία - Απόστολος Ρίζος - “minimals”
2019-06-27 21:30
Στο κοντραμπάσο ο Θοδωρής Κουέλης
Ο Απόστολος Ρίζος, ένας από τους πιο ενδιαφέροντες ερμηνευτές και τραγουδοποιούς της εποχής μας, σε ένα μινιμαλιστικό μουσικό project μυσταγωγίας.

Με τη χαρακτηριστική του επιμέλεια στην επιλογή των τραγουδιών και τις ξεχωριστές του ερμηνείες συμπράττει μουσικά με τον δεξιοτέχνη του κοντραμπάσου Θοδωρή Κουέλη και παρουσιάζουν μια παράσταση εφ’ όλης της ύλης που εξαφανίζει τα σύνορα μεταξύ των μουσικών ειδών, δημιουργώντας μια μοναδική μουσική εμπειρία στον ακροατή.
Από το «Τι να θυμηθώ» και τη «Φυσαλίδα», στο «Σ΄αυτή τη χώρα» και το «Ντούρου-Ντούρου». Αγαπημένα κομμάτια από τη δισκογραφία του Απόστολου Ρίζου, συνομιλούν άλλοτε συνωμοτικά και άλλοτε ανατρεπτικά με τον Βαμβακάρη, τον Λοΐζο, τον Χατζιδάκι, τον Θοδωράκη, τον Ξυδάκη, τον Τσιτσάνη, τον Μικρούτσικο, τον Θ. Παπακωνσταντίνου, τον Ζούδιαρη, τον Καζαντζή, τον Ζερβουδάκη, τον Σουρή, τον Λειβαδίτη, τον Ρασούλη, τη Νικολακοπούλου.

Παίζουν:
Θεόδωρος Κουέλης: κοντραμπάσο / effects bass
Απόστολος Ρίζος: κιθάρες / φυσαρμόνικα/ loops

For privacy reasons YouTube needs your permission to be loaded.
I Accept

For privacy reasons YouTube needs your permission to be loaded.I Accept
https://www.youtube.com/watch?v=T6mDq1rV7tI
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Απόστολος Ρίζος – Σύντομο βιογραφικό:

Γεννήθηκε στην ΛΑΜΙΑ το 1977. Έχει σπουδάσει Μηχανολόγος Μηχανικός στο Εθνικό Μετσόβιο Πολυτεχνείο. Οδηγήθηκε από πολύ μικρός στο δρόμο της μουσικής, εμπνευσμένος από τον κανταδόρο παππού του, που έπαιζε κιθάρα και φυσαρμόνικα. Από την ηλικία των 15 ετών έπαιζε σε μικρές μουσικές σκηνές και συμμετείχε σε συγκροτήματα ως τραγουδιστής και κιθαρίστας. Παράλληλα διεύρυνε τις μουσικές του γνώσεις παρακολουθώντας μαθήματα κιθάρας θεωρίας, αρμονίας με τους Βασίλη Σπυρόπουλο, Βασίλη Ρακόπουλο και φωνητικής με τους Νένη Ζάππα, Μίρκα Γεμεντζάκη, Κarin Meier, Χρόνη Αηδονίδη.
• Σε ηλικία μόλις 19 χρονών τον άκουσε για πρώτη φορά ο Νίκος Ζούδιαρης στη μουσική σκηνή «Χαμάμ», δίπλα στον Γιώργο Ζήκα και τον Τάκη Μπουρμά και αργότερα τον επέλεξε ως ερμηνευτή του καινούργιου κύκλου τραγουδιών του με γενικό τίτλο «ΕΝΑΣ ΚΥΚΝΟΣ ΚΛΑΙΕΙ» (cd album,P+C 2000,Minos-EΜΙ). Ένα χρόνο μετά η συνεργασία τους συνεχίστηκε με το cd single «ΦΥΣΑΛΙΔΑ» (P+C 2001, Minos-EMI). Η ερμηνεία του στο “Τι να θυμηθώ” του Νίκου Ζούδιαρη, θεωρείται πλέον από τις κλασικές του έντεχνου ελληνικού τραγουδιού.
• Το 2010 παρουσιάζει το πρώτο προσωπικό του album στο οποίο υπογράφει τους στίχους και τη μουσική, με τίτλο «Τι είδες που δεν είδα εγώ;»(Lyra).
• To 2012, πραγματοποιεί ένα μουσικό concept παραστάσεων με θεματικό άξονα τη Γυναίκα. Τραγούδια γραμμένα για τη γυναίκα, τραγούδια γραμμένα από γυναίκες και τραγούδια που έχουν χαρακτηριστεί από κορυφαίες ερμηνεύτριες.
• Τον ίδιο χρόνο, (2012) συμμετέχει στο album «Σε τόπους που δεν ξέρω» του Γρηγόρη Πολύζου, σε παραγωγή Νίκου Ζούδιαρη.
• Το καλοκαίρι του 2012, συμμετέχει στο εξαιρετικό αφιέρωμα στο Μάρκο Βαμβακάρη – «Μάρκος ο Φραγκοσυριανός» που παρουσιάστηκε στο Ηρώδειο και στο Φεστιβάλ Σάνη στη Χαλκιδική, με την υπογραφή της Λίνας Νικολακοπούλου.
• Το χειμώνα 2012-13, πραγματοποιεί στο Σταυρό του Νότου μια σειρά μουσικών παραστάσεων με τίτλο “Καρέ στης Ντάμας”, με καλεσμένες διακεκριμένες ελληνίδες δημιουργούς.
• Την άνοιξη του 2013, παρουσιάζει το μουσικό project “Στα στέκια της Πόλης” και παράλληλα συμμετέχει στη νέα δισκογραφική δουλειά του συνθέτη Χρυσόστομου Σταμούλη, με τη Μελίνα Κανά και τον Γεράσιμο Ανδρεάτο, με τίτλο “Αγάπη σ’ αγαπάω”.
• Το καλοκαίρι του 2013, παράλληλα με τις εμφανίσεις του “Στους κήπους της πόλης”, και τις προσωπικές του συναυλίες στην Αθήνα και την περιφέρεια, συμμετέχει στις μουσικές παραστάσεις με τίτλο «Χειρολαβές», της Λίνας Νικολακοπούλου.
• Τον Ιούλιο του 2013, πραγματοποιεί στο Θέατρο Badminton μια παθιασμένη μουσική συνεύρεση με τον Γιάννη Κούτρα, και ερμηνεύει μαζί του, Νίκο Καββαδία.
• Τον Αύγουστο του 2013, συμμετέχει στο αφιέρωμα στο μεγάλο συνθέτη Μάνο Λοΐζο, που διοργάνωσε η Ιστορική Δημοτική Βιβλιοθήκη της Χίου «Κοραής».
• Το Χειμώνα του 2013-14, συναντιέται ξανά με τον Γιάννη Κούτρα, και παρουσιάζουν τη μουσική παράσταση «Όλο τον Κόσμο γύρισες», ερμηνεύοντας όλη τη μελοποιημένη ποίηση του Νίκου Καββαδία, στην Αθήνα και την περιφέρεια, καθιερώνοντας αυτό το μουσικό project στις καρδιές του κοινού.

• Τον Οκτώβριο του 2013, παρουσιάζει με τον Χρήστο Πανοηλία (Λάγνη) τη hip-hop εκδοχή του «Παιδικό Τραγούδι» σε στίχους και μουσική Νίκου Κολλάρου .
• Το καλοκαίρι του 2014, συμμετέχει στη μουσική παράσταση «Η Τετράς του Πειραιά» που επιμελήθηκε η Λίνα Νικολακοπούλου στο πλαίσιο του Φεστιβάλ Αθηνών & Επιδαύρου, προς τιμήν των τεσσάρων μεγάλων δημιουργών του ρεμπέτικου.
• Στα τέλη του 2014, δημιουργεί το μουσικό project ‘Minimals’ , σε συνεργασία με δεξιοτέχνες μουσικούς, με κορυφαία στιγμή την πρόσφατη παρουσίασή του (Αύγουστο 2015) στο ιστορικό Θέατρο Απόλλων στην Ερμούπολη της Σύρου
• Στις αρχές του 2015 κυκλοφορεί το τραγούδι «Σ’ αυτή τη χώρα» σε στίχους της Τάμμυ Τσέκου, σε μουσική και ερμηνεία του Απόστολου Ρίζου και τον Οκτώβριο του ίδιου χρόνου, το digital single “Το ψάρι”.
• Τον χειμώνα του 2015 επιστρέφει στο Σταυρό του Νότου Club με τη μπάντα του για σειρά εμφανίσεων.
• Τον Ιανουάριο του 2016 συμμετέχει στις παραστάσεις του Νίκου Ξυδάκη με τίτλο «Tα Λαθροδιάσημα».
• Την άνοιξη του 2016, ολοκληρώνει το νέο του προσωπικό album, με τίτλο “6” με τραγούδια σε μουσική και στίχους δικούς του – εκτός από δύο, στα οποία τους στίχους έχει γράψει η Τάμμυ Τσέκου. Την παραγωγή υπογράφει ο Γιώργος Ανδρέου.
• Την άνοιξη του 2017, κυκλοφορεί το νέο του προσωπικό album, με τίτλο “ΕΛΛΗΣ ΑΗ ΛΑΝΤ”, ένα ψηφιακό 45άρι με δύο τραγούδια. Στην Α πλευρά είναι το «Ντούρου-Ντούρου», μια διασκευή ενός παραδοσιακού τραγούδιου των Ελλήνων μεταναστών της Αμερικής (1932) και στη Β πλευρά το ποίημα του Γεώργιου Σουρή «Δυστυχία σου Ελλάς» (1896) σε μουσική δική του, βασισμένη σε παραδοσιακό πολίτικο μουσικό μοτίβο.
• Τον Δεκέμβρη του 2017 παρουσίασε για πρώτη φορά την παράσταση-αφιέρωμα με τίτλο Απόστολος Ρίζος «Σ΄ένα δωμάτιο με τον Μάνο Λοΐζο» , ως φόρο τιμής στα τραγούδια του σπουδαίου συνθέτη, η οποία ξεχώρισε από κοινό και κριτικούς ως μια από τις καλύτερες παραστάσεις του 2017.

Apostolos Rizos Official Links
YouTube Official Channel: https://www.youtube.com/ApostolosRizos
YouTube playlist: http://rlu.ru/oAq
Facebook page: https://www.facebook.com/ApostolosRizosOfficialPage
Website: www.apostolosrizos.gr

Τιμές εισιτηρίων:

Προπώληση: 10€
Πόρτα: 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Mουσικοχορευτική παράσταση Flamenco: De todas formas και η Mercedes Cortes
2019-06-28 21:00
Η ομάδα “De Todas Formas” με καλεσμένη την τραγουδίστρια από τη Σεβίλλη, Mercedes Cortés, δίνει τη δικιά της οπτική για τη τέχνη του flamenco μέσα από πρωτότυπες μουσικές και χορογραφίες.

Η ομάδα flamenco “De Todas Formas” αποτελείται από καλλιτέχνες με διαφορετικές καταγωγές, βιώματα, σπουδές, γούστα και αισθητική, με κοινό τους την αγάπη και την αφοσίωση στην τέχνη του flamenco.
Mε έδρα τους την Αθήνα, δημιουργούν πρωτότυπες μουσικές συνθέσεις και χορογραφίες με έντονο δυναμισμό και μια ξεχωριστή αίσθηση ισορροπίας μεταξύ παράδοσης και πρωτοπορίας, συνδυάζοντας την παράδοση του flamenco με άλλες σύγχρονες μουσικές τάσεις.

Η Mercedes Cortés είναι μια καταξιωμένη flamenco τραγουδίστρια από τη Βαρκελώνη, που ζει και εργάζεται στη Σεβίλλη της Ανδαλουσίας. Έχει τραγουδήσει για μεγάλους χορευτές όπως Marco Flores, Fuensanta La Moneta, Andrés Marín, Mercedes Ruiz κ.α. σε παραστάσεις σε όλο τον κόσμο.

Οι De Todas Formas και η Mercedes Cortés στήνουν από κοινού μια παράσταση βασισμένη τόσο σε αρχέγονους ήχους και ρυθμούς όσο και σε φόρμες και ηχοχρώματα του σήμερα, με σκοπό να βάλουν τους θεατές στον κόσμο του flamenco μέσα απ’ τη δική τους ματιά.

Τραγούδι: Mercedes Cortés

Χορός – χορογραφία: Ηλέκτρα Χρυσάνθου

Κιθάρα – σύνθεση: Πάνος Καρτίμπελης

Κρουστά: Γιάννης Παπαγιαννούλης

Ηλ. μπάσο: Παναγιώτης Μπουραζάνης

Palmas: Ντίνα Κεσσέ

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Τιμές εισιτηρίων:

Προπώληση: 10€
Πόρτα: 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Belle Arte Lamia: Έκθεση Φωτογραφίας «σκιαί ερριμμέναι…»
2019-07-02 20:00 - 2019-08-28 21:00
Έργα των Κατερίνα Διαμαντή, Σπύρου Καμνή, Άκη Λούκα και Αμαλίας Τσακίρη, με κύριο θέμα το μαύρο «φως»!

Η 4η στη σειρά Belle Arte Lamia ξεκινά το project 2019 – 2020
Η τέχνη της φωτογραφίας αποτελεί τη βασική ραχοκοκαλιά της Belle Arte Lamia 2019-20 για την ενηλικίωσή της, ως μια έκθεση που πειραματίζεται με τις απαιτήσεις της εποχής.
Η Belle Arte Lamia 2019 θα φιλοξενήσει την έκθεση φωτογραφίας «σκιαί ερριμμέναι…» με έργα των Κατερίνα Διαμαντή, Σπύρο Καμνή, Άκη Λούκα και Αμαλία Τσακίρη, με κύριο θέμα το μαύρο «φως»!
Άλλωστε είναι ωραίο να φωτογραφίζεις στο φως μα, η μαγεία κρύβεται στο σκοτάδι! Ηρεμία, γαλήνη, διαύγεια, εσωτερικότητα, αλλά και μια αίσθηση απειλής, ανησυχίας, ένα είδος ταραχής αποτυπώνονται στις φωτογραφίες που θα μπορεί κανείς να δει από 21 Ιουνίου έως 17 Αυγούστου 2019 στην έκθεση φωτογραφίας που φιλοξενείται στο «πέτρινο» της «Χώρας» στο πλαίσιο του 13ου Φεστιβάλ Οίτης.

Το μαύρο αποτελούσε ανέκαθεν πηγή έμπνευσης – και όχι μόνο – για τους φωτοκαλλιτέχνες όσο και για τους ποιητές και τους μουσικούς. Ο καθημερινός βομβαρδισμός μας με εκατοντάδες εικόνες από τα μέσα μαζικής ενημέρωσης και κοινωνικής δικτύωσης μας έχουν εθίσει στην επιφανειακή θέαση των εικόνων. Με τις φωτογραφίες των Κατερίνα Διαμαντή, Σπύρου Καμνή, Άκη Λούκα και Αμαλίας Τσακίρη, η BelleArteLamia 2019 μας καλεί σε μία διεισδυτική θέαση των εικόνων, σε μια εμπειρία των αισθήσεων και της ψυχής.
Ένα πρώτο βήμα για να ανέβουμε μέχρι το 2020 είναι η μεγάλη έκθεση φωτογραφίας, με την ανοιχτή συμμετοχή εκατοντάδων φωτο – καλλιτεχνών από την Ελλάδα και όλο τον κόσμο!

Περισσότερες πληροφορίες σχετικά με την Belle Arte Lamia 2019-20 στο belleartelamia.gr

Θέατρο: «Τζόρνταν» των Άννα Ρέινολντς και Μόιρα Μπουφίνι, από την ομάδα Erinia
2019-07-02 21:00
Στο πλαίσιο της Belle Arte Lamia
Το έργο «Τζόρνταν» είναι μια μαρτυρία βασισμένη στην αληθινή ιστορία της παιδοκτόνου και αποτυχημένης αυτόχειρα Σίρλει Τζόουνς. Η Σίρλει καταδικάστηκε για το φόνο του παιδιού της. Το χειμώνα του 1987 αφέθηκε ελεύθερη υπό δικαστική επιτήρηση. Την ημέρα της απαλλαγής της αυτοκτόνησε. Πρόκειται για έναν σπαρακτικό μονόλογο μιας νεαρής κακοποιημένης γυναίκας. Η Σίρλει, σαν μια σύγχρονη Μήδεια, περιθωριοποιημένη από το οικογενειακό και κοινωνικό της περιβάλλον προβαίνει στην πιο ανόσια πράξη. Η ιστορία της σόκαρε και δίχασε την κοινή γνώμη της αγγλικής αλλά και της παγκόσμιας κοινωνίας.
«Είναι ένα έργο για τη ζωή μιας γυναίκας, για τις επιλογές που έχει κανείς ή δεν έχει, όταν δεν μπορεί να τις δει» Evening Standard, 16.4.1992
«Είσαι όλος δικός μου, είμαι όλη δικιά σου…Ποτέ μου δεν είχα μάθει τι θα πει σ’ αγαπώ πριν έρθεις εσύ..» Shirley Jones
Το έργο ανεβαίνει σε σκηνοθεσία της ομάδας Erinia και ερμηνεία της Ευγενίας Κοντοέ.

Η ομάδα Erinia ιδρύθηκε το καλοκαίρι του 2018 και αποτελείται από την θεατρολόγο και ειδική παιδαγωγό Έρη Κεχρά και την ηθοποιό και φιλόλογο Ευγενία Κοντοέ.
Ο μονόλογος “Τζόρνταν” ανέβηκε στο θέατρο Έυ-πολις αρτ στο Νέο Κόσμο. Συμμετείχε στο Φεστιβάλ θεατρικού μονολόγου αποσπώντας το 2ο Βραβείο.

Είσοδος ελεύθερη

Περισσότερες πληροφορίες σχετικά με την Belle Arte Lamia 2019-20 στο belleartelamia.gr

Γιορτή Νέων Παραγωγών & Δημιουργών και La Petite Marguerite Bubble Show
2019-07-03 17:00
Στη «Γιορτή Νέων Δημιουργών & Παραγωγών» συμμετέχουν νέοι παραγωγοί και δημιουργοί που εκθέτουν μοναδικά χειροποίητα κοσμήματα, διακοσμητικά είδη αλλά και ρούχα, παπούτσια, αξεσουάρ καθώς και τοπικά προϊόντα διατροφής.
Την ίδια μέρα, στις 7 το απόγευμα με ελεύθερη είσοδο για όλους, παράσταση με σαπουνόφουσκες από τους La Petite Marguerite

La Petite Marguerite – Bubble Show:
Με στοιχεία από το θέατρο, τον χορό και την τέχνη του θεάτρου δρόμου, η καλλιτεχνική ομάδα La Petite Marguerite δημιουργεί μια συμμετοχική performance σαπουνόφουσκας, ένα θεαματικό show γεμάτο τεράστιες σαπουνόφουσκες που ζωντανεύει και ενεργοποιεί το παραμυθιακό, την φαντασία, το όνειρο.
Ένα διαδραστικό παιχνίδι που εξελίσσεται καθόλη τη διάρκεια του show ανάμεσα σε κοινό και ερμηνευτές και σκορπά άπειρη μαγεία, χαμόγελα και φυσικά εκατομμύρια σαπουνόφουσκες.
Για παιδιά από 12μηνών έως …12ο ετών!
Διάρκεια: 45-60 λεπτά
Ιδέα, Σύλληψη, χορογραφία, κατασκευές, τεχνικές χειρισμού και ερμηνεία: La Petite Marguerite (Βάσια Τσώτσου, Καριοφύλλης Γκροζούδης)

For privacy reasons YouTube needs your permission to be loaded.I Accept

Λίγα Λόγια Για Την Ομάδα:
Η «La Petite Marguerite» είναι μια καλλιτεχνική ομάδα που ασχολείται με το Επιστημονικό Θέατρο και πιο συγκεκριμένα με την Επιστήμη της Σαπουνόφουσκας.
Ξεκίνησε την πορεία της το 2012 και από τότε μέχρι σήμερα έχει περιοδεύσει σε πάαααααρα πολλές πόλεις, χωριά και μακρι νά νησάκια της χώρας μας διοργανώνοντας εργαστήρια και παραστάσεις και χαρίζοντας απλόχερα εκατομμύρια σαπουνόφουσκες και αμέτρητα χαμόγελα.
Οι επισκέψεις της στα σχολεία, μουσεία, πλατείες, δρόμους, ταράτσες, καφενεία, παντοπωλεία, γλυκοπωλεία ολοκληρώνονται πάντοτε με την ίδια υπόσχεση: ΝΑ ΕΛΕΥΘΕΡΩΘΕΙ το ΧΑΜΟΓΕΛΟ που βρίσκεται ΜΕΣΑ ΜΑΣ!
Η «La Petite Marguerite» ανήκει σε ένα παγκόσμιο κίνημα σαπουνο/φουσκο – ποιητών ενώ μέσα από τα ταξίδια της αναζητά υποψήφιους που θα τους εκπαιδεύσει σε ένα κόσμο πειραμάτων που δεν τελειώνει ποτέ.. για να ακαλύψουν παρέα…τη χώρα που το χαμόγελο δεν τελειώνει ποτέ..
FB page: La Petite Marguerite. Bubble Show
site: bubbleperforming.com

«Το Βαλς με τα Παραμύθια» της Κάρμεν Ρουγγέρη
2019-07-05 21:00
Κείμενο – Σκηνοθεσία Κάρμεν Ρουγγέρη. Για παιδιά από 2 ετών και άνω και για όλη την οικογένεια

Η Κάρμεν Ρουγγέρη και ο θίασός της ταξιδεύουν και αυτό το καλοκαίρι στις γειτονιές της Ελλάδας.
Αυτή τη φορά με το έργο: ΤΟ ΒΑΛΣ ΜΕ ΤΑ ΠΑΡΑΜΥΘΙΑ
Η παράσταση, αφού σημείωσε τεράστια επιτυχία όλο το χειμώνα στην Αθήνα και μάγεψε μικρούς και μεγάλους, ετοιμάζεται να πραγματοποιήσει μια πολύ μεγάλη περιοδεία, που θα ξεκινήσει στις 26 Ιουνίου και θα τελειώσει στις 23 Σεπτέμβριο στην Κύπρο.
Σκοπός μας αυτή τη φορά είναι να γνωρίσουμε στα παιδιά τον πατέρα του βαλς, τον Γιόχαν Στράους και την υπέροχη μουσική του. Διαλέξαμε έξι παραμύθια και τα ντύσαμε με τις μελωδίες και τα τραγούδια του Γιόχαν Στράους!
Όμως η επιλογή των παραμυθιών δεν έγινε τυχαία. Η σκέψη ήταν να αφηγηθούμε ιστορίες, κάθε μια από τις οποίες θα μας βοηθούσαν να αναδείξουμε αξίες της ζωής όπως: ΑΓΑΠΗ – ΣΥΝΕΠΕΙΑ – ΕΝΤΙΜΟΤΗΤΑ – ΣΥΝΕΡΓΑΣΙΑ -ΥΠΕΥΘΥΝΟΤΗΤΑ – ΚΑΛΟΣΥΝΗ.
Οι τίτλοι των παραμυθιών:

Ο ΒΑΣΙΛΙΑΣ ΚΟΚΚΙΝΟΤΡΙΧΗΣ !
Η ΒΑΣΙΛΟΠΟΥΛΑ ΚΑΙ Ο ΒΑΤΡΑΧΟΣ !
Ο ΣΠΟΡΟΣ ΤΟΥ ΑΥΤΟΚΡΑΤΟΡΑ !
ΟΙ ΜΟΥΣΙΚΟΙ ΤΗΣ ΒΡΕΜΗΣ !
Ο ΠΙΝΚ ΚΑΙ Η ΠΟΝΚ !
Η ΧΡΥΣΗ ΧΗΝΑ !

Και βέβαια, η παράστασή μας όπως πάντα έχει παραμυθένια σκηνικά και κοστούμια – προβολές – μαγικούς φωτισμούς – πλούσιες χορογραφίες και υπέροχους ηθοποιούς που παίζουν, χορεύουν και τραγουδούν, καταθέτοντας την ψυχή τους σε κάθε παράσταση.

ΣΥΝΤΕΛΕΣΤΕΣ
Κείμενο – Σκηνοθεσία : Κάρμεν Ρουγγέρη
Σκηνικά – Κοστούμια: Χριστίνα Κουλουμπή
Κίνηση – χορογραφίες – φωτισμοί: Πέτρος Γάλλιας
Μουσική επεξεργασία – Videoart: Αντώνης Δελαπόρτας
Στίχοι: Ανδρέας Κουλουμπής
Διδασκαλία τραγουδιών: Λαρίσα Ερεμέγιεβα
Βοηθός ενδυματολόγου: Έρρικα Αλαμάνου
Υπεύθυνη περιοδείας: Ελένη Καρτάση (6947018748)

ΠΑΙΖΟΥΝ ΚΑΙ ΤΡΑΓΟΥΔΟΥΝ ΟΙ ΗΘΟΠΟΙΟΙ (με αλφαβητική σειρά):
Χάρης Αγγέλου, Αθηνά Δημητρακοπούλου, Μάιρα Γεωργάρου, Ιουστίνα Μάτσιασεκ, Γιάννης Νικολάου, Νικόλας Παπακωνσταντίνου, Ορφέας Τσαρέκας

Διάρκεια παράστασης: 1:30

Περισσότερες πληροφορίες:
www.karmenrouggeri.gr
Facebook/ Κάρμεν Ρουγγέρη
Instragram@karmen.rouggeri
For privacy reasons YouTube needs your permission to be loaded.I Accept

Τιμές εισιτηρίων:
Γενική είσοδος 10€

Προπώληση εισιτηρίων:

Προπώληση εισιτηρίων:
Ηλεκτρονικά στο www.viva.gr Τηλεφωνικά στο 11876 , στα καταστήματα: Seven spots, Reload, WIND, βιβλιοπωλεία Ευριπίδης, athinorama.gr, viva kiosk Σύνταγμα και Yoleni’s
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Aνοικτά καθημερινά 09.00 – 21.00 & Σάββατο 10.00 – 14.00 , τηλ. 2231043333)

«Ερωτόκριτος» του Δημήτρη Μαραμή, με τους Vamos Ensemble
2019-07-09 21:30
Bασισµένο στο πρωτότυπο αριστούργηµα του Βιτσέντζου Κορνάρου. Ερµηνεύουν: Θοδωρής Βουτσικάκης, Ελένη Δηµοπούλου, Ιωάννα Φόρτη, Κωστής Μαυρογένης

Η μουσική του Ερωτόκριτου του Δημήτρη Μαραμή έχει διαγράψει μία μεγάλη πορεία μέσα στο χρόνο, ξεκινώντας από θεατρική μουσική το 2011 στο Ακροπόλ, σύγχρονο ελληνικό μιούζικαλ ανάθεση της Εναλλακτικής Σκηνής της ΕΛΣ το 2017 και φτάνοντας στην επική συναυλιακή του μορφή με τους VamosEnsemble από την Κρήτη, το 2019.
Το ανανεωμένο ενορχηστρωτικά και ειδικά διασκευασμένο κρητικό έργο του Δημήτρη Μαραμή από τον Θανάση Παπαθανασίου για το νέο μουσικό σχήμα των VamosEnsemble, με τους καταξιωμένους ερμηνευτές Θοδωρή Βουτσικάκη (Ερωτόκριτος), Ελένη Δημοπούλου (Αρετούσα), Ιωάννα Φόρτη (Παραμάνα) και Κωστή Μαυρογένη (Ρήγας) συνεχίζει αναγεννημένο τη δυναμική του πορεία, στο πλαίσιο του Έτους Ερωτόκριτου 2019.
Μετά την μεγάλη επιτυχία που είχε η πρεμιέρα του Ερωτόκριτου με τους VamosEnsemble στο Θέατρο «Μίκης Θεοδωράκης» τον Μάΐο στα Χανιά, το έργο ξαναζητήθηκε να παιχτεί σε απόσταση ενός μήνα μόνο, στην Ανατολική Τάφρο Χανίων, όπου κατακλύστηκε από κόσμο!
Και τώρα ήρθε η στιγμή, o Ερωτόκριτος στη νέα του προσέγγιση να παρουσιαστεί στη Λαμία, σε μια μοναδική συναυλία στο Φεστιβάλ Οίτης, στον Τόπο Τεχνών «Χώρα», την Τρίτη 9 Ιουλίου.
H µουσική σύνθεση του Ερωτόκριτου από τον Δηµήτρη Μαραµή απέσπασε διθυραµβικές κριτικές κι ενθουσίασε το κοινό, όπου κι αν το παρακολούθησε σε ολόκληρη τη χώρα, είτε στη σκηνική, είτε στη συναυλιακή του εκδοχή.
Οι VamosEnsemble είναι ένα μουσικό σύνολο με όψη και σύνθεση μικρής συμφωνικής ορχήστρας που αποτελείται από δεκαέξι μουσικούς οι οποίοι κατοικούν στην Κρήτη. Πρωτοεμφανίστηκαν πριν από πέντε χρόνια και έχουν σαν ορμητήριο το χωριό του Βάμου στα Χανιά. Ερμηνεύουν μουσικές του κόσμου, δοσμένες με τη γνησιότητα και τον αυθορμητισμό των ιδιαίτερων και σύγχρονων ενορχηστρώσεων τους, δημιουργώντας ένα μοναδικά δικό τους χαρακτηριστικό ήχο.
Η παράσταση πραγµατοποιείται υπό την αιγίδα της Περιφέρειας Κρήτης.
Συνδιοργάνωση: Φεστιβάλ Οίτης | Artway – Τεχνότροπον

Ο Δημήτρης Μαραμής

For privacy reasons YouTube needs your permission to be loaded.I Accept

Κριτικές για τη μουσική του Ερωτόκριτου του Δημήτρη Μαραμή 2017-2019
ΧΑΝΙΩΤΙΚΑ ΝΕΑ | Πρεμιέρα του Ερωτόκριτου με τους VamosEnsemble
«…Όσοι είχαμε την τύχη να απολαύσουμε τη θέαση και ακρόαση του «εναλλακτικού Ερωτόκριτου» του Δημήτρη Μαραμή στο Θέατρο «ΜΙΚΗΣ ΘΕΟΔΩΡΑΚΗΣ» στις 12 Μαΐου στα Χανιά με τους VamosΕnsemble, κυριολεκτικά μείναμε άφωνοι από τη συγκλονιστική απόδοση ΟΛΩΝ.Η πρωτότυπη διασκευή επιτυγχάνει αξιοθαύμαστα να δονήσει το «εσωτερικό μας είναι» με τη μελωδία, την ερμηνεία, την αφήγηση, το φως, τη σκηνική παρουσία, την τελειότητα του αρμονικού συγχρονισμού του συνόλου! Είναι ένας αιφνιδιασμός από μια μουσική πρόταση που καθηλώνει και προκαλεί τον θεατή να θαυμάσει, να αναζητήσει, να αναθεωρήσει, και κυρίως να διαφυλάξει με περισσή φροντίδα την καθαρότητα του έρωτα που εκφράζεται δυναμικά από τη νέα αυτή καλλιτεχνική έκφραση…»

ΤΑ ΝΕΑ
“Ο Δημήτρης Μαραμής στάθηκε μπροστά στο κρητικό έπος όχι με δέος που βραχυκυκλώνει τη δημιουργικότητα, αλλά με ενθουσιασμό που την αναζωογονεί. Δημιούργησε κάτι καινούριο από υλικά παλιά αλλά πολύτιμα. … ο συνθέτης απέφυγε τις προκατασκευασμένες ιδέες… εμπνέεται από την προσταγή του ελυτικού σύμπαντος: “Αν δεν στηρίξεις το ένα σου πόδι έξω από τη Γη ποτέ σου δεν θα μπορέσεις να σταθείς επάνω της.” Δημήτρης Δουλγερίδης

ΠΡΩΤΟ ΘΕΜΑ
“…Το κατόρθωμα του Μαραμή είναι ότι συμπυκνώνοντας τον ιστορικό χρόνο παραδίδει ένα έργο σύγχρονο που μπορεί να σταθεί με αυτονομία στα δικά του πόδια πέρα από τα σύνορα και τις γλώσσες. Ο Μαραμής φτιάχνει τη δική του επικράτεια της αγάπης χρησιμοποιώντας μια οικουμενική γλώσσα που στέλνει αδιάβαστες τις μεταφράσεις.” Γ. Κ. Καρατζάς

ATHENS VOICE
“…ένα από τα πιο όμορφα μουσικά έργα που έχω ακούσει ποτέ! …μια πρωτότυπη μουσική σύνθεση που ξεχείλιζε από πάθος, ορμή, συγκίνηση, ευαισθησία και, πάνω απ’ όλα, εφηβική φρεσκάδα! Τη μεγαλύτερη όμως έκπληξη αισθάνθηκα όταν συνειδητοποίησα πόσο απλά και αβίαστα «έδεσε» ο ποιητικός λόγος του Β. Κορνάρου, ο ρυθμός του, το μοναδικό γλωσσικό του ιδίωμα με τη μουσική φόρμα… σαν να είχε γραφτεί για να παίζονται μαζί…” Λένα Ιωαννίδου

ΑΘΗΝΟΡΑΜΑ – Ένα αριστουργηματικό Ερωτόκριτο μας έδωσε ο Μαραμής
“…Τολμώ να πω ότι ο Δημήτρης Μαραμής έχει “δει” τον “Ερωτόκριτο” με μια ιδιοφυή εντελώς δική του αντίληψη και έχει “γεννήσει” μέσα από αυτόν ένα καινούριο έργο. Συνολικά, πρόκειται όχι απλώς για ένα masterpiece, αλλά για ένα masterwork! ” Γιώργος Χαρωνίτης

FM100
“… ένα αριστούργημα!” Ναυσικά Γκράτσιου

Publishitmagazine.gr
“Είναι ίσως από τις φορές που η σύγχρονη, εναλλακτική προσπάθεια απόδοσης διαχρονικών κειμένων γίνεται επιτυχία…” Ιωάννα Δανδέλια

ΕΡΤ3
“Κάλλια `χω σε με θάνατο παρ’ άλλη με ζωή μου. Γιά σένανε γεννήθηκε στον κόσμο το κορμί μου”. Συγχαρητήρια ΔήμητρηΜαραμή, σπάσατε τα όρια του χώρου και του χρόνου.”ΈλσαΠοιμενίδου

Cretalive
Και κάπου δίπλα στον Κορνάρο – επίσημοι προσκεκλημένοι – να χειροκροτούν ενθουσιασμένοι ο Γκρέκο, ο Χορτάτζης, ο Καζαντζάκης, όλη η διανόηση της Κρήτης!… Κώστας Μπογδανίδης

Τιμές εισιτηρίων:
Προπώληση 12€
Ταμείο 15€

Προπώληση εισιτηρίων:

Ηλεκτρονικά στην ticketservices.gr και στο Public, Τηλεφωνικά στο 210 7234567
Φυσικά σημεία : Τόπος Τεχνών «Χώρα» (Λελέικα Υπάτης, Τηλ. 2231051075) &
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Aνοικτά καθημερινά 09.00 – 21.00 & Σάββατο 10.00 – 14.00 , τηλ. 2231043333)

Συναυλία - Πάνος Κατσιμίχας & Βασίλης Καζούλης
2019-07-10 21:30
Μαζί τους ο Δημήτρης Καρράς
Ο Πάνος Κατσιμίχας, ξανασυναντά αυτό το καλοκαίρι τον Βασίλη Καζούλη και μαζί με τον Δημήτρη Καρρά, αφήνουν το «κέντρο και τις συνοικίες» και συνεχίζουν τις… μουσικές βόλτες σε όλη την Ελλάδα.
Από τα «Ζεστά Ποτά»που άνοιξαν νέους δρόμους για το ελληνικό τραγούδι, δημιουργώντας μουσικές μνήμες έως σήμερα… και από τα «αεροπλάνα» έως «το τελευταίο πλοίο για την Αμοργό».
Ροκ ήχοι, μπαλάντες, λαϊκό και παράδοση… από δυο τραγουδοποιούς που ενώνονται κάτω από κοινά μηνύματα, κοινή αλήθεια και ψυχή, με τρόπο που μόνο τα ίδια τα τραγούδια τους μπορούν να εξηγήσουν.
Η Ρίτα, ο Φάνης, ο Μάρκος και η Άννα βγαίνουν καλοκαιρινά ραντεβού με την Φανή… και συναντούν και τον Δημήτρη Καρρά, έναν τραγουδοποιό της νέας γενιάς με σημαντική δισκογραφία και πολλές προσωπικές επιτυχίες.
Μια μουσική αφήγηση… μια μελωδική αναδρομή, με λόγια και μουσικές που έχουν γράψει την ιστορία του ελληνικού τραγουδιού.
Γιατί… ”Τίποτα δεν έχει αλλάξει… και τίποτα δεν είναι όπως παλιά… μένει όμως ακόμα ένα… πείσμα, που δεν είναι συνήθεια μοναχά…”
For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Τιμές εισιτηρίων:

Προπώληση: 12€
Πόρτα: 15€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Aνοικτά καθημερινά 09.00 – 21.00 & Σάββατο 10.00 – 14.00 , τηλ. 2231043333)

Θέατρο - «Ηρω Ίδα»
2019-07-12 21:00
Στο πλαίσιο της Belle Arte Lamia
Η Ομάδα Ρίχτερ παρουσιάζει μία πειραματική σκηνική σύνθεση με αφορμή την ζωή και τον θάνατο της έφηβης αγωνίστριας Ηρώς Κωνσταντοπούλου.
“Ντροπή. Να θες να αλλάξεις τον κόσμο και να μην μπορείς. Ντροπή. Να θες να πεθάνεις και να μην μπορείς. Ντροπή. Να συνηθίζεις τον θάνατο κάθε μέρα. Τσουβάλια σώματα. Σκουπίδια λέξεις. Μη μου κόβετε τη γλώσσα. Όχι ακόμα. Μη. Μη μου κόβετε την γλώσσα. Αλήθεια σας λέω. Δεν θέλω να προσβάλλω κανέναν σας. Είναι μικρές προσευχές. Τίποτα σπουδαίο, ή απειλητικό. Μόνο λόγια.”
Κείμενο: Νίκη Ανδρικοπούλου
Δραματουργική Επεξεργασία: Κωνσταντίνος Μαρούγκας
Μουσική: Δανάη Νίλσεν
Κίνηση: Βανέσα Σπινάσα
Video projections – photography: Πέτρος Δελλατόλας
Φωτισμός: Σεραφίνα Σιδέρη
Promo video: Κώστας Καραγιάννης
Ερμηνεύουν: Νίκη Ανδρικοπούλου, Μαρένια Καραγιάννη, Κωνσταντίνος Μαρούγκας
Σκηνοθεσία: Ομάδα Ρίχτερ

Είσοδος ελεύθερη

Περισσότερες πληροφορίες σχετικά με την Belle Arte Lamia 2019-20 στο belleartelamia.gr

For privacy reasons YouTube needs your permission to be loaded.I Accept

Τα μυστικά του Ωκεανού - Περιβαλλοντική εκπαίδευση για παιδιά
2019-07-18 19:30 - 21:00
Περιβαλλοντική Εκπαίδευση για παιδιά με θέμα τους Ωκεανούς.
Θεματική Ενότητα: Η ζωή στους πόλους και η Κλιματική Αλλαγή.
Διαδραστικό εργαστήρι: Οπτικοακουστικό υλικό, Πειράματα, Χειροτεχνία.
Εισηγήτρια: Κωνσταντίνα Ριζοπούλου, Δορυφορική Φυσική Ωκεανογραφία

Συμμετοχή 6 € / παιδί
Ηλικίες: 5 – 9 ετών
Πληροφορίες-κρατήσεις στα τηλ 6975205837/ 2231051075

Συναυλία: Φωτεινή Βελεσιώτου & Haig Yazdjian
2019-07-22 21:30
Μαζί τους ο Σωτήρης Μπαλλάς
«Συναπάντημα Καρδιάς»
Ένα οδοιπορικό χωρίς σύνορα, ένα ταξίδι που ενώνει λαούς, παραδόσεις και ρίζες καρδιάς. Δύο μοναδικοί καλλιτέχνες, δύο καλοί φίλοι, ανταμώνουν επί σκηνής σε μια μουσική περιπέτεια, ακριβώς εκεί που η ανατολή συναντά τη δύση.
Έντεχνο, λαϊκό, ρεμπέτικο, ανατολίτικες μελωδίες ενώνονται μαγικά σε ένα πρόγραμμα στημένο «από καρδιάς».
Mια πραγματική μουσική συνάντηση στα σταυροδρόμια του κόσμου με τη Φωτεινή Βελεσιώτου και τον Χάικ Γιαζιτζιάν.
Χάικ Γιαζιτζιάν και Φωτεινή Βελσιώτου

Φωτεινή Βελεσιώτου. Η καθαρά λαϊκή φωνή, μια εικόνα οικεία και αγαπημένη.Η Φωτεινή με τη σπανιότητα της φωνής της και τη βαθύτητα της ερμηνείας της ανανεώνει το καλό λαϊκό τραγούδι. Ερμηνεύει τραγούδια που αγαπάμε εμείς από την προσωπική της δισκογραφία και κλασσικά τραγούδια σπουδαίων συνθετών που αγαπάει εκείνη, ενώ θα μας συστήσει και κάποια τραγούδια από τον καινούργιο της δίσκο που κυκλοφόρησε πριν μερικούς μήνες.

Χάικ Γιαζιτζιάν. Ερμηνευτής, μουσικός, σολίστ με άρωμα από την Ανατολή. Με αγκαλιά το ούτι και την υπέροχη ταξιδιάρικη φωνή του συνεχίζει να ανοίγει δρόμους σε μελωδίες που δεν ορίζονται γεωγραφικά και να υφαίνει την τεράστια μουσική παράδοση της Αρμενίας και της Μέσης Ανατολής με τους μουσικούς ιδιωματισμούς της Δύσης.
Σωτήρης Μπαλλάς
Μαζί τους ο νέος ταλαντούχος τραγουδιστής Σωτήρης Μπαλλάς έχοντας πλέον την πρώτη του δισκογραφική δουλειά σε κυκλοφορία, με τραγούδια διαφόρων συνθετών και στιχουργών, μεταξύ των οποίων και 4 νέα τραγούδια σε ποίηση του Μάνου Ελευθερίου.

Συνταξιδιώτες τους επί σκηνής είναι ο Νίκος Παπαναστασίου στο πιάνο και το ακορντεόν, ο Γιώργος Καραμφίλλης στο μπουζούκι, τον τζουρά και τον μπαγλαμά, ο Διονύσης Μακρής στο κοντραμπάσο, ο Θωμάς Κωστούλας στα τύμπανα και στα πνευστά ο Τigran Sargsyan.

Χάικ Γιαζιτζιάν και Φωτεινή Βελσιώτου

https://www.youtube.com/watch?v=MlcTsQky_58

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Τιμές εισιτηρίων:

Προπώληση: 12€
Πόρτα: 15€
Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Θέατρο: «Απόψε, ολόκληρος ο Σαίξπηρ», των Άντ. Λονγκ, Τζ. Ουίνφιλντ, Ντ. Σίνγκερ - ΑΚΥΡΩΝΕΤΑΙ
2019-07-23 21:00
Σύμφωνα με την ανακοίνωση της παραγωγής, ακυρώνεται για τεχνικούς λόγους, η θεατρική παράσταση που ήταν προγραμματισμένη για σήμερα Τρίτη 23 Ιουλίου
«Κυρίες, κύριοι και αγαπητά παιδιά!
Είμαστε στην ευχάριστη θέση να σας ανακοινώσουμε ότι ο ξακουστός σε όλους μας θίασος, ένας θίασος παγκοσμίου φήμης, ένας θίασος που ενδιαφέρεται για τον συνάνθρωπο, που ενδιαφέρεται για τον άνθρωπο κυρίες και κύριοι, τον άνθρωπο που αγαπάει το θέατρο αλλά η οικονομική στενότητα δεν του επιτρέπει να παρακολουθήσει πολύ και καλό θέατρο, -τι πολύ; Καθόλου θέατρο, ούτε απ’ έξω δεν περνάει-, ο θίασος μας λοιπόν έρχεται επί σκηνής με μια ανεπανάληπτη προσφορά που θα σας ανακουφίσει από τα βάρη της ζωής: με την αγορά ενός εισιτηρίου, -ναι, καλά ακούσατε, ενός και μόνο εισιτηρίου!-, μπορείτε να απολαύσετε και τα 37 έργα του Ουίλιαμ Σαίξπηρ σε μια παράσταση!
Μικροί και μεγάλοι, μαμάδες, μπαμπάδες, παππούδες, γιαγιάδες, εραστές, ερωμένες, θείοι και θειάδες, ελάτε στο μοναδικό αυτό θέαμα που σας υπόσχεται ότι… Απόψε, ολόκληρος ο Σαίξπηρ!, θα σας προσφέρει διασκέδαση και συγκίνηση άνευ προηγουμένου!»
Με φρέσκια ματιά, η νέα γενιά καταξιωμένων κωμικών (Δημήτρης Μακαλιάς, Ζήσης Ρούμπος, Σταύρος Σβήγκος) αναμετράται με ολόκληρο τον Σαίξπηρ σε μια παράσταση και τα δίνει όλα επί σκηνής.
Κι όταν λέμε όλα, εννοούμε ΟΛΑ!
Η ξεκαρδιστική κωμωδία Απόψε, ολόκληρος ο Σαίξπηρ! η οποία έχει γνωρίσει τεράστια επιτυχία σε Ελλάδα κι εξωτερικό, επιστρέφει μετά από δέκα χρόνια στη σκηνή και υπόσχεται γέλιο…μέχρι δακρύων!
Καταιγιστικός ρυθμός, εναλλαγές ρόλων, αστείρευτος αυτοσχεδιασμός, ανατρεπτικές καταστάσεις, οδηγούν σε μια αξέχαστη εμπειρία κατά την οποία το κοινό γίνεται κυριολεκτικά παρτενέρ του θιάσου και συμμετέχει με τον παλμό και το κέφι του στη σκηνική δράση. Με αφετηρία τον ευφάνταστο κόσμο του Σαίξπηρ, η παράσταση Απόψε, ολόκληρος ο Σαίξπηρ! μετατρέπεται σε ένα απολαυστικό παιχνίδι απίστευτου γέλιου για όλη την οικογένεια!

Συντελεστές παράστασης
Μετάφραση-σκηνοθεσία: Δημήτρης Μυλωνάς
Σκηνικά-κοστούμια: Ειρήνη Πετράκη
Φωτισμοί: Γιώργος Αγιαννίτης
Μουσική: Παύλος Κατσιβέλης
Επιμέλεια κίνησης: Χρυσηίδα Λιατζαβίρη
Βοηθός σκηνοθέτη: Μαρία Σιαμάτρα
Παίζουν : Δημήτρης Μακαλιάς, Ζήσης Ρούμπος, Σταύρος Σβήγκος
Παραγωγή: L. EVENTS

Τιμή εισιτηρίων :
Προπώληση 12€
Ταμείο 15€

Προπώληση εισιτηρίων:
Hλεκτρονικά στο viva.gr
Πληροφορίες:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Tonis Sfinos Summer Party
2019-07-24 21:30
Ο ζωντανός θρύλος που περπάτησε στο φεγγάρι της παγκόσμιας showbiz είναι πια κοντά μας και η τιμή μας τεράστια να τον υποδεχτούμε, το δέος ανυπέρβλητο, η συγκίνηση τρομακτική….το ρίγος διαπεραστικό όπως το φλογερό βλέμμα του….TΟΝΙS SFINOS…. Ο καταρράκτης της έντασης έρχεται κοντά μας…
Μπορεί να έχει μόλις γυρίσει από το Αμέρικα, μπορεί ακόμη να φοράει τα ρούχα της δεκαετίας των 60’ς και 70’ς αλλά ο Τόνις Σφήνος παραμένει επίκαιρος, φρέσκος και ολοζώντανος με φουλ διασκεδαστική διάθεση. Επέστρεψε και φέτος με την διασκευασμένη επιτυχία του Λάκη Τζορντανέλλι το κορίτσι του φίλου μου.
Ο Τόνις όπως έχει χαρακτηριστεί διεθνώς ως international showman, φέρνει κοντά σας μια παραγωγή που θα σας ταρακουνήσει περισσότερο από κάθε άλλη φορά.
Βάζοντας τα χίππικά του ρούχα, αλλά κρατώντας πάντα τα αγαπημένα στοιχεία της μουσικής του ’70, ’80 αλλά και ’90 μπορεί πλέον να σου εγγυηθεί «Aξέχαστες καλοκαιρινές νύχτες». Kaι όπως λέει και ο ίδιος : «Είστε μάγκες ρέι?»
Tonis Sfinos & The Playmates

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
Τιμές εισιτηρίων:
Προπώληση 10€
Ταμείο 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Συναυλία: Μιρέλα Πάχου
2019-07-29 21:30
Η Μιρέλα Πάχου παίρνει το ακορντεόν της και ξεκινάει μαζί με τη μπάντα της ένα μεγάλο “πάρτι” σε σταθμούς σε Ελλάδα και Κύπρο.

Μετά από ένα δυνατό χειμώνα στο Γυάλινο Μουσικό Θέατρο με τον Λαυρέντη Μαχαιρίτσα και τον Νίκο Πορτοκάλογλου, είναι έτοιμη να μας παρασύρει σε ένα ατέλειωτο ξεφάντωμα, μέσα από το φρέσκο και νεανικό πρόγραμμα που θα παρουσιάσει:επιτυχίες από τους δύο προσωπικούς της δίσκους,“Μιρέλα”και“Λίγοχρώμα”,αλλά και ιδιαίτερες διασκευές αγαπημένων καλλιτεχνών με τους οποίους είχε τη χαρά να συνεργαστεί όλα αυτά τα χρόνια της μουσικής της πορείας.
Η Μιρέλα έρχεται με τη δική της μουσική σφραγίδα αλλά και μία ανανεωτική διάθεση, έχοντας βάλει στόχο να μας κάνει να χορεύουμε ασταμάτητα!
Σ᾽αυτό το πάρτι είστε όλοι καλεσμένοι!
Μαζί της:
Δημήτρης Σινογιάννης: ηλεκτρική κιθάρα
Δημήτρης Μουτάφης: ηλεκτρικό μπάσο
Μανώλης Τόμπρος: τύμπανα
For privacy reasons YouTube needs your permission to be loaded.I Accept

Η Μιρέλα Πάχου γεννήθηκε στη Ρόδο το 1986. Το 2010 ολοκλήρωσε τις προπτυχιακές και μεταπτυχιακές της σπουδές στο Τμήμα Νομικής του Εθνικού και Καποδιστριακού Πανεπιστημίου Αθηνών και σήμερα είναι υποψήφια διδάκτορας στον Τομέα Δημοσίου Δικαίου του ίδιου Τμήματος.
Έχει πτυχίο πιάνου από το Ωδείο του Πολιτιστικού Οργανισμού Δήμου Ρόδου με βαθμό Άριστα και έχει παρακολουθήσει μαθήματα ακορντεόν από τον Ηρακλή Βαβάτσικα.
Έχει συνεργαστεί με τους: Μιλτιάδη Πασχαλίδη, Λαυρέντη Μαχαιρίτσα, Νότη Μαυρουδή, Βασίλη Καζούλη, Διονύση Σαββόπουλο, Βασίλη Παπακωνσταντίνου, Σάκη Μπουλά, Γιάννη Ζουγανέλη, Κίτρινα Ποδήλατα, Γιάννη Κούτρα και έχει συμμετοχές σε δισκογραφικές δουλειές των Μιλτιάδη Πασχαλίδη, Λαυρέντη Μαχαιρίτσα, Νότη Μαυρουδή και Γιάννη Ζουγανέλη.
Η Μιρέλα Πάχου, τη χρονιά που πέρασε συμμετείχε ως σολίστ ακορντεόν στη μεγάλη συναυλία του Λαυρέντη Μαχαιρίτσα στο Καλλιμάρμαρο («Οι Άγγελοι ζουν ακόμη στη Μεσόγειο), με συμμετοχές των Adamo, Carotone, Cristophe κ.α, στο αφιέρωμα του Διονύση Σαββόπουλου «Μάνος Χατζιδάκις τώρα» στο Ηρώδειο και στο Μέγαρο Μουσικής Αθηνών, στο «Μουσικό Εσπερινό» του Νότη Μαυρουδή και στην εκδήλωση «12 heures pour la Grèce» στις Βρυξέλλες.

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Τιμές εισιτηρίων:

Προπώληση: 10€
Πόρτα: 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Θέατρο: «Το Τάβλι» του Δημήτρη Κεχαΐδη
2019-07-30 21:00
Το Δη.Πε.Θέατρο Κοζάνης παρουσιάζει την κωμωδία του Δημήτρη Κεχαΐδη «Το τάβλι», με τους Ιεροκλή Μιχαηλίδη και Γεράσιμο Σκιαδαρέση, σε σκηνοθεσία Λευτέρη Γιοβανίδη

Ο Ιεροκλής Μιχαηλίδης και ο Γεράσιμος Σκιαδαρέσης σε μια παρτίδα δεξιοτεχνίας σε σκηνοθεσία Λευτέρη Γιοβανίδη παρουσιάζουν ΤΟ ΤΑΒΛΙ του Δημήτρη Κεχαΐδη. Μια κωμωδία χαρακτήρων, που αποδίδεται γλαφυρά η νεοελληνική πραγματικότητα και το ενδόμυχο όνειρο του νεοέλληνα «να πιάσει την καλή».
Ο Φώντας (Γεράσιμος Σκιαδαρέσης) και ο Κόλιας (Ιεροκλής Μιχαηλίδης) δυο φίλοι και κουνιάδοι, κάθονται ένα ζεστό αυγουστιάτικο απόγευμα μετά από ένα μεσημεριανό ύπνο, την ώρα του ιερού απογευματινού καφέ στη βεράντα τους και συζητούν πως θα πιάσουν την καλή και θα γλυτώσουν από τη φτώχεια τους. Το σχέδιο «όπως πάντα» καλά οργανωμένο και σίγουρο, μας δείχνει όλο το νεοελληνικό όνειρο που πλάθεται από ευτελή υλικά. Οι δυο ήρωες μας, ο Φώντας, άνθρωπος της πιάτσας και ο Κόλιας πρώην αντιστασιακός και νυν λαχειοπώλης, ονειρεύονται να στήσουν μαζί μια κομπίνα, με στόχο τα μεγάλα κέρδη και την είσοδο στην υψηλή κοινωνία. Δύο χαρακτήρες αυθεντικοί, λαϊκοί, οικείοι, αναγνωρίσιμοι, τραγικοί και κωμικοί συνάμα, συνοψίζουν την ουσία της νεοελληνικής φιλοσοφίας.
Το “Τάβλι”, είναι έργο προφητικό και γι’ αυτό πάντα επίκαιρο, πρωτοανέβηκε στο Θέατρο Τέχνης τον Φεβρουάριο του 1972, μεσούσης της δικτατορίας, σε σκηνοθεσία του Κάρολου Κουν, με πρωταγωνιστές τον Νικήτα Τσακίρογλου ως Φώντα και τον Γιάννη Μόρτζο ως Κόλια. Από τότε, ανεβαίνει συχνά στις θεατρικές σκηνές, γεγονός που καταδεικνύει την οξυδερκή ματιά του συγγραφέα στη νεοελληνική νοοτροπία.

Κείμενο : Δημήτρης Κεχαΐδης
Σκηνοθεσία: Λευτέρης Γιοβανίδης
Σκηνικά: Πουλχερία Τζόβα
Κοστούμια: Μαρία Παπαδοπούλου
Μουσική: Θοδωρής Οικονόμου
Φωτισμοί: Νίκος Σωτηρόπουλος

Με τους : Ιεροκλή Μιχαηλίδη και Γεράσιμο Σκιαδαρέση

Τιμές εισιτηρίων:
Φοιτητικό – μαθητικό – ΑμΕΑ – ανέργων: 10€
Γενική είσοδος: 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Θέατρο: «Με Δύναμη από την Κηφισιά» των Δημήτρη Κεχαΐδη και Ελένης Χαβιαρά
2019-08-02 21:00
Σκηνοθεσία Εμμανουέλλα Κοντογιώργου
H Εταιρεία Θεάτρου «Σπίτι της» παρουσιάζει το θεατρικό έργο των Δημήτρη Κεχαΐδη και Ελένης Χαβιαρά «Με δύναμη από την Κηφισιά», σε σκηνοθεσία Εμμανουέλλας Κοντογιώργου.
Mία νέα ομάδα ηθοποιών ξαναδιαβάζει αλλιώς, μακριά από κάθε είδους κλισέ, ένα έργο της νεοελληνικής δραματουργίας, το οποίο, αν και γραμμένο το 1994, θεωρείται ήδη κλασικό.
Στην Αθήνα του σήμερα. Ένα σκηνικό από βαλίτσες. Τρεις γυναίκες που ετοιμάζονται να φύγουν για την Ταϊλάνδη και μία κόρη που δεν βλέπει την ώρα να έχει το σπίτι δικό της. Όμως το ταξίδι της ελευθερίας, της δύναμης για μια νέα ζωή συνεχώς αναβάλλεται. Οι βαλίτσες γεμίζουν, αλλά το ταξίδι γίνεται ολοένα και πιο μακρινό. Τελικά όσο το σκηνικό αποσυντίθεται τόσο φαίνεται πως και οι ίδιες δεν θέλουν να αφήσουν τις ζωές τους, που δεν είναι τίποτε άλλο από τους άντρες που τις καθόρισαν.
Η Εμμανουέλλα Κοντογιώργου καταθέτει τη δική της γυναικεία, σκηνοθετική ματιά σ’ ένα έργο, όπου το κωμικό προκύπτει μέσα από το τραγικό. Τρεις γυναίκες παλεύουν να σπάσουν τα δεσμά με τους άντρες που τις ορίζουν. Όπως όλες οι γυναίκες. Τότε και τώρα. Ανεξαρτήτως ηλικίας και οικονομικής επιφάνειας. Δεν έχει σημασία η ακριβής ηλικία, το πλούσιο σπίτι, τα τσιγάρα, αλλά οι γυναίκες αυτές καθ’ εαυτές και η μανία με την οποία «φωνάζουν» σε όλο το έργο: «Θέλω ν’ απελευθερωθώ! Θέλω ν’ απελευθερωθώ!»
Εγκλωβισμένες στη γυναικεία μοίρα, αντιμέτωπες μ’ ένα τραγικό αδιέξοδο που καταντά αστείο, η Μάρω, η Φωτεινή και η Αλέκα αποζητούν την ευτυχία που θα τις ολοκληρώσει σ’ ένα ταξίδι. Κάποτε. Στην Ταϊλάνδη. Μακάρι.

Συντελεστές
Σκηνοθεσία: Εμμανουέλλα Κοντογιώργου
Σκηνογραφική επιμέλεια:Λίλια Χατζηγεωργίου
Κοστούμια:Ανδρονίκη Τζάρτζαλου
Φωτισμοί:Βαγγέλης Μαρούλης
Φωτογραφίες:Βαγγέλης Κοσμίδης, Εμμανουέλλα Κοντογιώργου
Trailer:FigLeafProduction
Παίζουν: Κωνσταντίνα Αλεξανδράτου (Ηλέκτρα), Αφροδίτη Φλώρου (Αλέκα), Κασσάνδρα Τζάρτζαλου (Φωτεινή), Βερόνικα Μπακόλα (Μάρω)
Διάρκεια:105’

For privacy reasons YouTube needs your permission to be loaded.I Accept

Τιμές εισιτηρίων:
Προπώληση 8€
Πόρτα 10€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Aνοικτά καθημερινά 09.00 – 21.00 & Σάββατο 10.00 – 14.00 , τηλ. 2231043333)

Art Video & Cinema
2019-08-04 18:00 - 2019-08-14 00:00
“Η τέχνη του video clip”. Από τον CULTradio. Στο πλαίσιο της Belle Arte Lamia
Το θέμα δεν είναι (πλέον) ότι σωρός εικόνων κινείται στους ρυθμούς του ήχου, αλλά ότι (πλέον φαίνεται να) μπορεί να χαρακτηριστεί και Τέχνη. Η Τέχνη έχει βρει πολλές εναλλακτικές διεξόδους και οφείλουμε να παραδεχτούμε ότι πολλά από τα video clips που συνοδεύουν τις μουσικές στον alternative ήχο πλησιάζουν επάξια πολύ κοντά στον χαρακτηρισμό «έργο τέχνης», που ούτως ή άλλως αποτελούν τα ηχητικά του μέρη!
Οι παραγωγοί του CULTradio παρουσιάζουν για πρώτη φορά σε ένα ευρωπαϊκό φεστιβάλ, όπως είναι το Φεστιβάλ Οίτης, την «τέχνη» του video clip! Εικόνες που θα ζήλευαν ζωγράφοι, ποιητές, λογοτέχνες! Κίνηση που από πίσω της κρύβονται καταξιωμένοι χορογράφοι! Φωτισμός και χρώμα σε μια σύνθεση εικόνων που δεν στερείται την αίσθηση της δημιουργίας! Αυτό άλλωστε δεν υπηρετεί η Τέχνη;

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
Απολαύστε στη σελίδα της belleartelamia.gr 45 video clips που δημιουργήθηκαν την τελευταία τριετία, σε μια εποχή που κανείς δεν βλέπει video clip αλλά στην οποία κάποιοι επιμένουν να προσπαθούν να «ντύσουν» τα τραγούδια τους με….τέχνη!
Περισσότερες λεπτομέρειες για την Belle Arte Lamia στο http://belleartelamia.gr/

Είσοδος Ελεύθερη

Συναυλία: Πέτρος Κλαμπάνης
2019-08-05 21:30
Στο πλαίσιο της Belle Arte Lamia
Ένας Έλληνας jazzman με δύναμη και αέρα… Νέας Υόρκης! Προερχόμενος από την άλλη πλευρά του Ατλαντικού…ο Έλληνας κορυφαίος μουσικός.
ROOFTOP STORIES
Δεν υπάρχει ταξιδιώτης που να επιστρέφει από τον προορισμό του χωρίς souvenir. Οι περισσότεροι βγάζουν φωτογραφίες, οι πιο ρομαντικοί αγοράζουν καρτ ποστάλ και οι αφηρημένοι ξεχνούν στην τσέπη τους ένα εισιτήριο τρένου. Όλοι όμως έχουμε την ανάγκη να κρατήσουμε ένα ενθύμιο. Κάτι που μας θυμίζει πως περάσαμε κάποτε από έναν τόπο και αφήσαμε τα ίχνη μας με έναν δικό μας τρόπο. Αυτή η ίδια εσωτερική ανάγκη ώθησε τον Πέτρο Κλαμπάνη στη δημιουργία του νέου video project με τίτλο “Rooftop stories”. Μόνο που εδώ, οι αναμνήσεις δημιουργούνται ανάλογα με τη μελωδία που ψιθυρίζει κάθε πόλη, και που για να την αφουγκραστεί κανείς πρέπει ανέβει κάπου ψηλά, εκεί όπου ο θόρυβος θυμίζει καμιά φορά τραγούδι. Κοντραμπάσο, λούπες, κρουστά και φωνή συνθέτουν ένα ηχητικό ταξίδι σε πόλεις και αγαπημένα τραγούδια που θα μας ξανασυστηθούν μέσα από τη ματιά του Πέτρου Κλαμπάνη.

Βιογραφικό

Ο Πέτρος Κλαμπάνης μεγάλωσε στην Ελλάδα περιστοιχισμένος από τους ήχους της Μεσογείου και των Βαλκανίων και σπούδασε κλασική μουσική και τζαζ στην Αθήνα, το Άμστερνταμ και τη Νέα Υόρκη, πριν την καθιέρωσή του ως αναδυόμενου καλλιτέχνη της νεοϋορκέζικης τζαζ σκηνής, όπου έχει εμφανιστεί σε μερικούς από τους πιο φημισμένους τζαζίστες της αμερικανικής μεγαλούπολης. Οι τολμηρές συνθέσεις του Κλαμπάνη –δεξιοτεχνικά ενορχηστρωμένες από τον ίδιο– συνδυάζουν αναπάντεχα όλες αυτές τις έντονες επιρροές, μαγεύοντας τον ακροατή και δίνει έναν πολύ ιδιαίτερο χαρακτήρα στις μουσικές δημιουργίες του. Ο δίσκος του «Minor Dispute» επιλέχθηκε ανάμεσα στα καλύτερα τζαζ άλμπουμ του 2015 από την Εθνική Δημόσια Ραδιοφωνία των ΗΠΑ (NPR), ενώ το 2017 κυκλοφορεί το τρίτο προσωπικό του άλμπουμ, με τίτλο Chroma, και ντεμπούτο του στη νεοϋορκέζικη δισκογραφική εταιρία Motéma Music -σε Ελλάδα και Κύπρο κυκλοφορεί από την MINOS EMI-, το οποίο τυγχάνει θερμής αποδοχής από τον διεθνή και εγχώριο τύπο. Το 2019 αναμένεται η κυκλοφορία του τέταρτου προσωπικού του δίσκου με τίτλο «Irrationalities».

Είσοδος ελεύθερη

Περισσότερες πληροφορίες σχετικά με την Belle Arte Lamia 2019-20 στο belleartelamia.gr

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Συναυλία: Lamia Bedioui & Solis Barki
2019-08-06 21:30
Στο πλαίσιο της Belle Arte Lamia
Fin’amor

“… Fin’Amor είναι μεσαιωνική έκφραση που χρησιμοποιήθηκε απο τους τροβαδούρους του 12ου και 13ου αιώνα και δηλώνει τον ιδανικό , τον Τέλειο Έρωτα. Η έννοια αυτή σημαίνει διαρκής πόθος και αναζήτηση του Απόλυτου , κάτι εξ ορισμού άπιαστο, ουτοπικό…”
“… Η μνήμη της Γής, η μυρωδία της τελετής, το ίχνος της αναπνοής…”
H Lamia Bedioui και ο Σόλης Μπαρκή, μας μεταφέρουν το σφυγμό της Γής, σε μια συναυλία πρωτότυπη με πολλούς ρυθμούς και ηχητικά τοπία.
Τραγούδια από όλον τον κόσμο (Ελλάδα, Τυνησία, Αλγερία, Υεμένη, Παλαιστίνη, Ισπανία, Γαλλία, …) από τον 13ο μέχρι τον 20ο αιώνα. Μια συναυλία για κρουστά και φωνή, ανοιχτή στον αυτοσχεδιασμό.
Σημείωση : Ο δίσκος Fin’amor θα επανακυκλοφορήσει σύντομα το 2019 με νέα μίξη και mastering
Μουσικοί:
Lamia Bedioui : Τραγούδι και αφήγηση
Σόλης Μπαρκή : Frame drums, Νταρμπούκα, Talking drums, Ντιντζεριντού, Μπεριμπάου, Κύμβαλα, Νταούλι, Μπόνγκος , Καστανιέτες, Άρπες στόματος, Wood block, Μεταλόφωνο, Καζού, Πλαστική σωλήνα…

For privacy reasons YouTube needs your permission to be loaded.I Accept
Η Lamia Bèdioui γεννήθηκε στη Τυνησία όπου σπούδασε οικονομικά στο Πανεπιστήμιο της Τύνιδας ( Master ) . Παράλληλα ασχολήθηκε με το τραγούδι.
Συμμετείχε σε χορωδία κλασικού τυνησιακού τραγουδιού. Έκανε σπουδές στη μουσική και το τραγούδι, αρχικά στη Μουσική Σχολή της Τύνιδας και κατόπιν στο Εθνικό Ωδείο Αθηνών. Ζει στην Ελλάδα από το 1992. Από το 2002 μέχρι 2010 συμμετείχε στο Εργαστήρι Φωνητικής Τέχνης του Σπύρου Σακκά.
Έχει παρακολουθήσει σεμινάρια και εργαστήρια εκφραστικών τεχνών, όπως φωνολογίας, κινησιολογίας, αφηγηματικής τέχνης. Το 2013 αποφοίτησε από τη Σχολή Αφηγηματικής Τέχνης του Κέντρου Μελέτης και Διάδοσης Μύθων και Παραμυθιών. Το θέμα της πτυχιακής ήταν « Οι ερωτικές ιστορίες του αραβικού κόσμου » .
Είναι ιδρυτικό μέλος της Στέγης Προφορικότητας και Παράδοσης “ Μυθολόγιο ”. Η επαγγελματική της πορεία στο τραγούδι ξεκίνησε το 1995. Ερμηνεύει τραγούδια από διάφορες παραδόσεις της Μεσογείου καθώς και έντεχνο ελληνικό και ξένο τραγούδι όπως το γαλλικό τραγούδι.
Συνεργάστηκε με αξιόλογους μουσικούς ,τραγουδιστές και περφορμερ στο χώρο της Ethnic , της παραδοσιακής μουσικής και της Jazz ( Jon Balke, El Jazzeera , Λεωνίδας Μαριδάκης, Γιώτα Βέη, Estudiantina Orchestra, Nίκος Κυπουργός, Wouter Vandenabeele και άλλοι) .
Συνεργάζεται με τη Σαβίνα Γιαννάτου από το 1997 με εμφανίσεις και περιοδείες σε όλη την Ελλάδα.
Συμμετείχε σε διάφορους δίσκους : ( Τραγούδια της Μεσογείου, Terra Nostra, In Gedeonis Area, Κρόταλα,
Συγκρότημα Χάρη Λαμπράκη, Ρηχά Νερά, Metamorf…) . Το 2006 κυκλοφόρησε η πρώτη δισκογραφική της δουλειά : “ Fin’amor ” σε συνεργασία με τον Σόλη Μπαρκή – μια δουλειά βασισμένη στην αρχέγονη σχέση της φωνής με τα κρουστά – η οποία θα επανακυκλοφορήσει σύντομα το 2019,
με νέα μίξη και mastering .
Τον Απρίλιο του 2015 κυκλοφόρησε την δεύτερη δισκογραφική της δουλειά με τίτλο “ Athamra ” , με τραγούδια απο τις χώρες της Μεσογείου. Έχει λάβει μέρος σε πολλά φεστιβάλ της Ελλάδας , σε διεθνή φεστιβάλ του εξωτερικού ( Βέλγιο, Ολλανδία, Γερμανία, Ιταλία, Κύπρο, Τυνησία, Γαλλία, Τουρκία, …) καθώς και σε εκδηλώσεις φιλανθρωπικές , κοινωνικής υποστήριξης.
Έχει συμμετάσχει σαν περφόρμερ και τραγουδίστρια σε θεατρικές και χοροθεατρικές παραστάσεις των : Μαρία Πανούτσου, Νατάσσα Ζούκα, Μαρίνα Μεργού, Silvia Macchi, Alessandra Maioletti, Eρμίρα Γκόρο κ.α.).

Ο Σόλης Μπαρκή γεννήθηκε στην Αθήνα. Είναι μουσικός , κωμικός ηθοποιός και ασχολείται με την εικονογράφηση και τα κόμικς . ‘Εχει διδαχθεί Μεσογειακά , Πέρσικα και Αφρικάνικα κρουστά απο τους Μιχάλη Κλαπάκη και Λευτέρη Γρηγορίου .
Ειδικεύεται σε μια ευρεία ποικιλία κρουστών οργάνων απο όλο τον κόσμο όπως- frame drums, udu, ντζέμπε, καντζίρα, dumbek, bells, singing bowls, άρπες στόματος και άλλους τύπους μουσικών οργάνων σαν το ντιντζεριντού και το μπεριμπάου τα οποία του επιτρέπουνα να δημιουργεί πλούσια ηχοχρώματα και ζωντανές εικόνες.
‘Ηταν μέλος σε συγκροτήματα όπως τα ‘‘Μαγικό Χαλί’’, ‘‘Θέρος’’, ‘‘Dingo’’, ‘‘ΛύρΑυλός’’ και έχει συνεργαστεί με μουσικούς όπως ο Ross Daly, Omar Faruk Tekbilek, Νένα Βενετσάνου, Μίμης Πλέσσας, Νίκος Ξυδάκης, Κρίστι Στασινοπούλου, Βασίλης Ρακόπουλος, Μιχάλης Νικολούδης,
Zohar Fresco και πολλούς άλλους σε συναυλίες στην Ελλάδα και το εξωτερικό. Έχει συμμετάσχει σαν κρουστός σε πολλές δισκογραφικές δουλειές όπως τα‘‘3G Three Generations Jazz Trio’’, (ενα τρίο αποτελούμενο απο τους Μ.Πλέσσα, Β. Ρακόπουλο και Α. Λαδόπουλο).
Το 2006 κυκλοφόρησε την δισκογραφική δουλειά : “ Fin’amor “ σε συνεργασία με την Lamia Bedioui – μια δουλειά βασισμένη στην αρχέγονη σχέση της φωνής με τα κρουστά – η οποία θα επανακυκλοφορήσει σύντομα το 2019, με νέα μίξη και mastering.
Συμμετέχει επίσης σε θεατρικές και χωρευτικές ομάδες, όπως το Εθνικό Θέατρο, καθώς και σε παραστάσεις παραμυθιών και αφήγησης.

Είσοδος ελεύθερη

Περισσότερες πληροφορίες σχετικά με την Belle Arte Lamia 2019-20 στο belleartelamia.gr

Μουσικοχορευτική παράσταση Flamenco – Sonidos del Alma
2019-08-08 21:00
Οι Sonidos del Alma: Ο Αντώνης Ανδρέου (Antonio Andreu) και η Βασιλική Τσιρώνη (Vasiliki Tsironi) στο χορό (baile) με συνοδοιπόρους στο ταξίδι τους δύο δημοφιλείς Ισπανούς μουσικούς (κιθάρα και φωνή/ guitarra y cante) και έναν Έλληνα μουσικό στα κρουστά (cajon), συνθέτουν τα χρώματα μιας flamenco μουσικοχορευτικής παράστασης, με στόχο να μεταδώσουν με ήχους, μουσική και κίνηση καταστάσεις και συναισθήματα.
Sal y Amor
Ένα «ταξίδι» στο μαγικό κόσμο του flamenco , μέσα από μια διαφορετική προσέγγιση. Δεν πρόκειται για άλλη μια βραδιά flamenco, αλλά για μια παράσταση που συνδυάζει στοιχεία σύγχρονα, ξεφεύγει από τα καθιερωμένα, πάντα όμως με όχημα το flamenco. Η επαφή, η ανάγκη για συνύπαρξη, η αγάπη, η ένταση, η αποξένωση, ο πόνος και τελικά η λύτρωση στην απόλυτη ελευθερία των επιλογών προσεγγίζονται μέσα από τις κινήσεις, τα χτυπήματα, το ρυθμό, τις χορδές, και τη φωνή. Η ‘’αγάπη’’ είναι ‘’αλμυρή’’, αλλά πώς αλλιώς θα μπορούσε να είναι το πιο όμορφο στη ζωή μας…’’Sal y amor’’….
Πρόκειται για μια μουσικοχορευτική παράσταση διάρκειας 120 λεπτών.
“Flamenco…, es una danza que puede combinar el arte y la pasión, puede ganar el corazón de todos…”

For privacy reasons YouTube needs your permission to be loaded.I Accept

Λίγα λόγια για το FLAMENCO
Το flamenco γεννήθηκε στα κατώτερα κοινωνικά επίπεδα της Ανδαλουσίας, στη συνέχεια όμως εξελίχτηκε σε χαρακτηριστικό κομμάτι του πολιτισμού ολόκληρης της Ισπανίας. Το φλαμένκο ενσωματώνει μια σύνθετη μουσική και πολιτισμική παράδοση. Είναι γενικότερα παραδεκτό ότι δημιουργήθηκε από τη μοναδική συνύπαρξη και μείξη της αραβικής, ανδαλουσιανής, σεφαρδιτικής και τσιγγάνικης κουλτούρας στην περιοχή της Ανδαλουσίας πριν και μετά τη Ρεκονκίστα (Ανακατάληψη), την ιστορική δηλαδή περίοδο κατά την οποία οι Χριστιανοί βασιλιάδες ανακατέκτησαν την Ισπανία από τους Μουσουλμάνους.
Μουσικολογικά υπάρχουν επιρροές από το βυζαντινό και το γρηγοριανό μέλος καθώς επίσης και από τον ρυθμό της Μουσουλμανικής προσευχής κατά την περίοδο της Αραβικής κατοχής της Ανδαλουσίας (711-1492).
Αρχικά έκανε την εμφάνισή του το cante (φλαμένκο τραγούδι) τον 16ο αι. με τον συνονθύλευμα των πολιτισμών των Μαυριτανών, των Εβραίων, των Αράβων, των τσιγγάνων και των Ανδαλουσιανών.
Από τον 19ο αι. και μετά ξεκινάει η ανάγκη της συστηματικής καταγραφής της τέχνης του φλαμένκο καθώς μέχρι και εκείνη την περίοδο δεν ήταν ιδιαιτέρως αποδεκτό και οτιδήποτε διασώζεται ήταν από προφορικές μαρτυρίες. Τότε ήταν και η περίοδος που εισχώρησε στα λεγόμενα café cantantes στα οποία έδιναν παραστάσεις, αποκτώντας λάτρεις και χάνοντας την όχι και τόσο καλή φήμη που είχε μέχρι πρότινος. Δεν ήταν αποδεκτό καθώς το περιεχόμενο των τραγουδιών είχαν ως θέμα τον έρωτα, τη φυλακή, την βία και τις καθημερινές δυσμενείς συνθήκες. Οι συμμετοχές πλέον ήταν από επαγγελματίες χορευτές όπου με τη συνοδεία κιθαριστών απογείωναν το είδος. Οι κιθαρίστες αρχικά επηρεάστηκαν από τα κλασικά ισπανικά κομμάτια ενσωματώνοντάς τα στη μουσική τους. Από την άλλη, άρχισε να γίνεται επιτακτική η ανάγκη παρουσίας του χορευτή και της χορεύτριας με βασικό συστατικό τους τον ρυθμικό ήχο των ποδιών τους και την άρτια τεχνική τους. Αναδεικνύοντας την χάρη και την κίνηση των χορευτριών και την αρρενωπότητα των χορευτών.
Το τρίπτυχο τραγούδι (cante), χορός (baile) και κιθάρα (toque),με δομές
ρυθμικές, αρμονικές και μελωδικές, με διαφορετικό ύφος αναλόγως την διάθεση ακόμη και την περιοχή είναι το αποτέλεσμα συνδυασμού πολλών πολιτισμών. Ενός είδους το οποίο εξελίσσεται, διαμορφώνεται και μας προσφέρει συγκίνηση, μαγεία, έντονα συναισθήματα.
Το 2010 μετά από αίτηση της Ισπανίας, η UNESCO συμπεριέλαβε το φλαμένκο στον Κατάλογο Άυλης Πολιτιστικής Κληρονομιάς της Ανθρωπότηταs.

Αντώνης Ανδρέου (Antonio Andreu)-χορευτής, δάσκαλος flamenco
Ο Αντώνης Ανδρέου έχει κάνει μαθήματα με τους καλύτερους στην Ελλάδα flamenco χορευτές (Βασίλη Σκεπετάρη, Ελένη Γιαννοπούλου, Ηλέκτρα Χρυσάνθου). Έχει παρακολουθήσει σεμινάρια και μαθήματα τόσο στην Ελλάδα όσο και στην Ισπανία με κορυφαίους παγκοσμίως χορευτές/τριες flamenco όπως Farruquito, Antonio Canales, Selene Munoz, Oscar de los Reyes, Jose Maya, Antonio Reyes, Kelian Jimenez, Mercedes Ruiz, Adolfo Vega, Pastora Galvan, Juana Amaya, Patricia Guerrero, Ana Morales, Chloe Brule, Jose Manuel “El Oruco”, Fuensanta “La Moneta”. Έχει παρακολουθήσει μαθήματα στην παγκοσμίου φήμης σχολή flamenco της Μαδρίτης Amor de Dios, αλλά και σε διάφορες σχολές στη Σεβίλλη. Μένει μόνιμα στη Σεβίλλη, στην πηγή του flamenco, κάνοντας μαθήματα καθημερινά και δίνοντας παραστάσεις στο πλευρό μεγάλων καλλιτεχνών.
Παραστάσεις:
2010: Γυάλινο Μουσικό Θέατρο – “Ορφέας και Ευρυδίκη” με τη χορευτική ομάδα Danza Flamenca Grupo του Βασίλη Σκεπετάρη.
2011: Ίδρυμα Μιχάλης Κακογιάννης – DANZA FLAMENCA – QUINTETO TANGARTO με τη χορευτική ομάδα Danza Flamenca Grupo του Βασίλη Σκεπετάρη.
2011: Θέατρο Ολύμπιον (Θεσσαλονίκη) – “Palabras”- με την ομάδα Hermanos της Μαρίνας Νότη.
2012: Εθνική Λυρική Σκηνή – “Carmen” με τη χορευτική ομάδα Danza Flamenca Grupo του Βασίλη Σκεπετάρη.
2012: Εθνική Λυρική Σκηνή – “Cuerda Viajera” Solea Flamenco της Ελένης Γιαννοπούλου.
2013: Θέατρο Ακροπόλ – “Solea 10” Solea Flamenco της Ελένης Γιαννοπούλου.
2014: Θέατρο Ορφέας – “Taconeo” – Taconeo της Ηλέκτρας Χρυσάνθου και Γιάννη Παπαγιαννούλη.
Έχει χορέψει σε διάφορα φεστιβάλ, μαγαζιά, μπαρ και εστιατόρια σε Ελλάδα και Ισπανία, και έχει συνεργαστεί επί σκηνής με μεγάλα ονόματα Ισπανών και Ελλήνων μουσικών. Τον Ιούλιο του 2016 ιδρύει το flamenco grupo “Sonidos del Alma” μαζί με τη χορεύτρια Βασιλική Τσιρώνη. Μαζί με το δημοφιλή Ισπανό κιθαρίστα και τραγουδιστή Alejandro Chacon πραγματοποιούν την πρώτη τους περιοδεία. Στη συνέχεια ακολουθούν κι άλλες περιοδείες σε συνεργασία με Ισπανούς καλλιτέχνες.
Διδασκαλία: Διδασκαλία σε σχολές αλλά και ιδιαίτερα μαθήματα σε Αθήνα και Πειραιά, καθώς και σεμινάρια σε επαρχία και νησιά.

Βασιλική Τσιρώνη (Vasiliki Tsironi)-χορεύτρια, δασκάλα Flamenco
Η Βασιλική Τσιρώνη ξεκίνησε χορό από την ηλικία των 12. Σπούδασε μπαλέτο, λάτιν, καθώς και flamenco σε επαγγελματικό επίπεδο. Έχει παρακολουθήσει
σεμινάρια με κορυφαίους παγκοσμίως χορευτές/τριες flamenco όπως Oscar de los Reyes, Adolfo Vega, Jose Maya, Antonio Canales, Andrian Sanchez, Patricia Guerrero, Juana Amaya, Carmen Ledesma, Adela Campallo, Jose Manuel “El Oruco”, Chloe Brule, Ana Morales, Irene “La Sentio”, σε Αθήνα και Ισπανία. Έχει παρευρεθεί επί σκηνής με μεγάλους και γνωστούς Ισπανούς και Έλληνες μουσικούς, όπως τους τραγουδιστές David ‘El Galli’, Αlfredo Tejada, και κιθαρίστες Paco Iglesias, Alejandro Chacon, Σωκράτης Μαστροδήμος, Πάνος Καρτίμπελης κ.ά. Πλέον ζει μόνιμα στην Ισπανία και συγκεκριμένα στη Σεβίλλη, όπου παρακολουθεί μαθήματα και δίνει παραστάσεις.
Παραστάσεις:
Έχει χορέψει στην Εθνική Λυρική σκηνή, στο Ακροπόλ και σε άλλα θέατρα και σκηνές, καθώς και σε διάφορα φεστιβάλ, μαγαζιά και εστιατόρια σε Ελλάδα και Ισπανία. Τον Ιούλιο του 2016 ξεκινάει μια περιοδεία με το grupo Sonidos Del alma, αφήνοντας στο περασμά τους πολύ μουσική, flamenco ρυθμούς και εκρηκτικές εμφανίσεις.
Διδασκαλία:
Έχει διδάξει λάτιν (American & international style) και flamenco σε Άρτα και Αθήνα σε διάφορες σχολές. Επίσης, έχει κάνει σεμιναριακά μαθήματα flamenco σε διάφορες πόλεις.

For privacy reasons YouTube needs your permission to be loaded.I Accept

Τιμές εισιτηρίων:

Προπώληση: 10€
Πόρτα: 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)

Μουσική βραδιά με τον Χρήστο Αλεξιά & την Κωνσταντίνα Δημητρίου
2019-08-09 21:30
Σε μια πλούσια συναυλία – αφιέρωμα στο έντεχνο και λαϊκό τραγουδι θα ακούσουμε κομμάτια από τον τελευταίο προσωπικό δίσκο του Χρήστου Αλεξιά, “Στης γης τα μονοπάτια”, και τραγούδια από αγαπημένους ερμηνευτές και συνθέτες. Μάλαμας, Χαρούλης, Μητροπάνος, Καζαντζίδης, Διονυσίου, Βάνου, Παπάζογλου, Μαρινέλα, Χαλκιάς, Μοσχολιού, Κανά, Αλεξίου, Κουμιώτη και άλλοι πολλοί αφού στην ουσία θα “συναντήσουμε” όλα τα σπουδαία ονόματα του ελληνικού πενταγράμμου.

Τραγούδια που όλοι έχουμε αγαπήσει και σιγοτραγουδήσει γιατί μαζί τους κλάψαμε, γελάσαμε, πονέσαμε, ερωτευτήκαμε… ζήσαμε!

Λίγες μέρες πριν την πανσέληνο του Αυγούστου, θα κάνουμε καντάδα στο φεγγάρι τραγουδώντας του, “Φεγγάρι μάγια μου ‘κανες” ενώ θα υμνήσουμε τον τελευταίο μήνα του καλοκαιριού με τον ατμοσφαιρικό “Αύγουστο” και το “Η νύχτα μυρίζει γιασεμί”. Τα “Μαλαματένια λόγια”, “Τα μεταξωτά”, η “Ρόζα”, το “Χίλιες βραδιές” είναι λίγα μόνο από τα “διαμάντια” της ελληνικής μουσικής που θα ακουστούν.

Ο Χρήστος Αλεξιάς και η Κωνσταντίνα Δημητρίου θα μας κάνουν να νοσταλγήσουμε με το αφιέρωμά τους στα ντουέτα που άφησαν εποχή και θα τραγουδήσουμε μαζί τους τραγούδια που όλοι έχουμε αφιερώσει στο ταίρι μας ή στους κρυφούς και ανεκπλήρωτους έρωτές μας… όπως το σπαρακτικό “Κράτησέ με για πάντα κοντά σου” ή το παιχνιδιάρικο “Ροζ” και φυσικά πολλά ακόμα αξέχαστα ντουέτα.

Συντελεστές:
Χρήστος Αλεξιάς: μπουζούκι, τραγούδι
Κωνσταντίνα Δημητρίου: τραγούδι
Ηλίας Ράμμος: Ακουστική, ηλεκτρική κιθάρα
Θοδωρής Ράμμος: Ντραμς, κρουστά
Αντώνης Πελεκάνης: Μπάσο

Τιμές εισιτηρίων:

Γενική είσοδος: 5€

Πληροφορίες – κρατήσεις θέσεων:
Τόπος Τεχνών «Χώρα» (Λελέικα Υπάτης, Τηλ. 2231051075)
Γραφεία Φεστιβάλ Οίτης (Αντιγόνης 7, πλησίον Δημοτικού Θεάτρου Λαμίας, ανοικτά καθημερινά 09.00 – 21.00 & Σάββατο 10.00 – 14.00, τηλ. 2231043333)
